FIFA 21 Mungkin Tak Banyak Didedahkan Dalam EA Play Esok, Lebih Fokus Pada Ogos

Esok, Electronic Arts akan mengadakan acara digital mereka sendiri, iaitu EA Play. Salah satu francais yang tidak akan terlepas dalam acara ini pada setiap tahun pastinya adalah FIFA.
EA Play akan berlangsung pada 19 Jun ini, jam 7 pagi (waktu Malaysia). Korang boleh saksikannya di Youtube atau Twitch EA Sports.
FIFA 21 mungkin akan diperlihatkan pada esok, namun ia dijangkan tidak akan mendedahkan butiran yang terlalu banyak kerana melalui tweet terbaharu yang dikeluarkan, EA Sports telah menggariskan beberapa mode yang mereka akan kongsikan pembaharuannya — dan kesemua mode ini didedahkan pada Ogos.
Lima butiran yang mereka akan dedahkan pada Ogos itu ialah Gameplay, Career Mode, Volta Football, Pro Clubs, dan Ultimate Team.

Check out the #FIFA21 reveal timeline for the upcoming months ⤵ pic.twitter.com/rvMLRNvCBp— EA SPORTS FIFA (@EASPORTSFIFA) June 17, 2020

Ini pastinya sesuatu yang tidak mengejutkan kerana kebiasaannya, game-game bola sepak, termasuk pesaing utamanya, siri PES, akan fokus memperlihatkan game masing-masing pada Gamescom yang lazimnya akan diadakan pada bulan Ogos.
Penulis agak terkejut melihat yang EA Sports akan mengumumkan sesuatu pembaharuan untuk mode Pro Clubs. Pemain-pemain setia mode pastinya sudah tahu bagaimana mode ini seperti dianaktirikan oleh EA Sports sejak pertama kali diperkenalkan dalam FIFA 09.
Sebagai peminat Pro Clubs, penulis amat teruja dengan berita ini. Tolong jangan letakkan harapan palsu, EA.


Dapatkan Headset, Earphone SADES, Steam Wallet Percuma – Hanya Sertai Fundeavour!

Adakah anda seorang pemain eSports yang berbakat, YouTuber yang kelakar atau streamer yang menghiburkan? Jika ya, anda berpeluang untuk memenangi barangan-barangan daripada SADES!

Sekiranya anda tidak pernah dengar tentang program daripada Fundeavour ini, jom kami perkenalkan ia secara ringkas. Amnya, ia adalah sebuah program yang mendekatkan para gamers dengan penaja yang ada di luar sana. Pemain eSports, YouTuber dan streamers akan lebih mudah untuk mendapatkan tajaan hasil usaha yang dilakukan oleh team Fundeavour ini.
Kami pernah bercerita panjang lebar mengenai program ini dan anda boleh bacanya di sini.

Terkini, pihak Fundeavour telah menjalinkan kerjasama bersama SADES Malaysia – dan setiap peserta program ini berpeluang untuk memenangi barangan berjenama SADES menerusi program Reward!
Berikut adalah barangan-barangan yang ditawarkan oleh pihak SADES Malaysia:

SADES Moyu Headset (berwarna putih)
SADES SA-608 Gaming Earphones (berwarna emas)
Peluang untuk menjadi antara dua reviewers untuk dua produk SADES dan seterusnya produk tersebut menjadi milik anda!

Bukan itu sahaja, pihak Fundeavour juga akan memberikan Steam Wallet! Dengar kata, tawaran ini sangat laku keras – baik cepat sebelum tawaran habis!
Jika anda berminat (eh, siapa tak suka barang percuma, betul tak), anda boleh layari laman web Fundeavour di sini, dan ketahui lebih lanjut mengenai program Reward ini di sini. GLHF geng!


Mufti Wilayah: Hukum Menikam Item Dalam Game Menggunakan Wang Sebenar Adalah Haram

Pejabat Mufti Wilayah Persekutuan (PMWP) telah mengeluarkan satu artikel baharu yang bertajuk “IRSYAD AL-FATWA SIRI KE-626: ISU PERJUDIAN BERKAITAN UNKNOWN CASH (UC) PUBG“.
Dalam artikel ini, PMWP telah menjawab satu soalan yang diajukan berkaitan aktiviti menikam item-item menggunakan wang sebenar dalam game-game mobile seperti PUBG, Mobile Legends dan sebagainya.
PMWP telah memutuskan fatwa berikut:
“Hukum melakukan proses tikaman dengan cara membuka peti-peti (crates) menggunakan duit UC yang dibeli dengan wang ringgit adalah haram kerana mempunyai unsur perjudian yang dilarang dalam agama kerana mempunyai elemen zero-sum game; iaitu bergantung kepada nasib (luck) semata-mata. Di samping itu, menafikan hak pembeli untuk membeli apa yang dihajati.
Walau bagaimanapun, pengharaman dikhususkan sekiranya pemain membeli UC untuk menikam barang-barang tersebut. Adapun, UC digunakan untuk membeli barang secara terus tanpa berlaku proses tikaman, hukumnya adalah harus seperti pembelian melalui duit Silver dan sebagainya.”
Pada pandangan JomGaming, artikel yang dikeluarkan oleh PMWP adalah sangat baik. Huraian panjang yang disediakan, menceritakan terlebih dulu gameplay dan segala proses pembelian yang ada dalam PUBG khususnya, menunjukkan bahawa mereka telah memahami dengan baik apa yang berlaku dalam game tersebut agar dapat memahami situasi sebenar yang dialami oleh gamer.
Kami juga berpendapat bahawa huraian oleh PMWP ini sudah cukup jelas. Apa sahaja kegiatan menikam item menggunakan wang sebenar, yang menggunakan elemen nasib, dalam apa jua game, di apa jua platform, PC, konsol atau mobile, adalah haram kerana ia merupakan satu bentuk perjudian.
Namun, pembelian menggunakan wang sebenar dalam game itu adalah dibenarkan, asalkan kita nampak apa yang kita beli, dan kita dapat apa yang kita beli.

Aktiviti seumpama ini bukan sahaja dilarang dalam Islam, malah banyak negara di Eropah sudah mula menekan banyak game — yang sering hangat diperkatakan adalah FIFA Ultimate Team (FUT) — untuk membuang unsur judi.
JomBaca: EA Akan Disaman Sehingga RM24 Juta Oleh Kerajaan Belanda Kerana Pek FIFA Ultimate TeamJomBaca: Selepas FIFA, PES Pula Buang Jualan Matawang Dalam Game Di Belgium Kerana Kontroversi Kegiatan Judi


XCOM 2: Boleh Beli or Boleh Blah!?

XCOM 2 membawa pemain kembali dalam dunia menentang makhluk asing. Adakah XCOM 2 bakal memberikan pengalaman yang manis atau ia sudah menjadi hambar dimakan usia?

JomBaca: Sehari bersama: XCOM 2
Macam lagi lawa je XCOM 2 ni!
Penggunaan enjin Unreal 3.5 merupakan satu pilihan yang bijak. Ia membenarkan pihak developer memberikan lebih ketelitian dalam rekaan persekitaran, makhluk asing dan watak manusia dalam siri kedua ini. Audio dalam XCOM 2 masih mengekalkan tema dan feel game ini secara keseluruhnya.
Dalam usaha Firaxis memberikan grafik yang cantik dan berkualiti, XCOM 2 mengalami masalah teknikal pula.
Teruk! Apa dah jadi ni Firaxis?
Pasti ada yang terbaca mengenai hal ini atau terbaca mengenai rungutan mengenai XCOM 2. Prestasi grafik bagi game ber-genre turn base ini kurang memuaskan. Bukan saja ketika aksi di medan perang mempunyai frame rate yang tidak stabil, malah dalam sesi loading skrin XCOM 2 yang tidak graphic-intensive turut mempunyai masalah frame rate.
Firaxis sebagai sebuah studio veteran harus faham masalah seperti ini tidak seharusnya terjadi terutamanya bila siri ini hanya dikeluarkan untuk PC. Isu sebegini haruslah dipandang berat dalam era developer yang selalu mengambil mudah dalam menyiapkan dan mengeluarkan game yang berkualiti.
Penceritaan yang mudah dan senang difahami.
Jika anda ingin bermain XCOM kerana penceritaan yang mendalam, ini bukanlah sebuah game yang anda mahukan. Penceritaan XCOM 2 bermula selepas 20 tahun bumi diduduki oleh makhluk asing dalam XCOM: Enemy Unknown. Organisasi asal XCOM telah tewas dan kini dikategorikan sebagai puak pemberontak.
Makhluk asing kini ditonggak pemerintahan dan ingin memusnahkan kesemua puak pemberontak ini dan samada XCOM terus berjuang menyelamatkan bumi bergantung di tangan anda.
XCOM 2 macam sama je ngan XCOM. Takde kemajuan langsung!
Ya, memang tidak dapat dinafikan XCOM 2 menggunakan formula asal yang memberikan revival bagi siri tersebut. Namun begitu, Firaxis harus dipuji kerana memajukan formula ini untuk tahap yang seterusnya. Terdapat pelbagai perubahan dan penambahan yang memberikan pemain pengalaman yang memuaskan antaranya:
XCOM 2 memperkenalkan sistem timer dalam misi-misinya dan ini adalah satu pilihan yang bijak. Pemain perlu cepat, tangkas dan bijak membuat keputusan walaupun game ini hanya berkonsepkan turn-base strategi. Jika terlalu melengahkan masa, objektif bakal gagal tetapi jika terlalu gopoh pasukan pula merana.
Pusat kawalan XCOM kali ini adalah sebuah kapal angkasa yang sentiasa boleh bergerak ke benua lain jika keadaan memerlukan. Ini merupakan idea yang menarik kerana dalam siri kali ini pemain perlu membina kuasa guerilla dari benua ke benua lain dan pada masa yang sama perlu mengelak daripada serangan makhluk asing.
Dalam siri kali ini, pemain juga bakal diperkenalkan dengan Dark Events. Dark Events merupakan cabaran rawak memaksa pemain membuat pilihan. Ia mempunyai pro dan kontra seperti pemain bakal mendapat bantuan lebih ramai jurutera tetapi bakal mengalami serangan berterusan selama sebulan ataupun menerima lebih sumber kewangan tetapi mempunyai misi-misi yang lebih sukar selama sebulan.
Class juga direka dengan lebih fleksibel dalam XCOM 2. Setiap cabang naik taraf atau upgrade dalam class Ranger, Specialist, Granadier dan Sharpshooter mempunyai kelebihan yang tersendiri. Ini memberi lebih pilihan pada pemain untuk mengubahsuai permainan mengikut cara taktikal mereka.
Bosan dah main campaign. Jom main multiplayer pulak!
Malang sekali, multiplayer XCOM 2 tidak mempunyai banyak perubahan dari siri asalnya. Sistem pertarungan yang sama dan tidak memberikan pemain sebarang sebab untuk melayan pertarungan multiplayernya.
Keputusan: BOLEH BELI OR BOLEH BLAH!?
BOLEH BLAH! – Jika anda bukan peminat strategi apatah lagi berkonsepkan turn-based, elakkan game ini seperti virus Ebola. XCOM 2 juga tidak menjanjikan frame rate dan sinematik yang lancar. Peminat-peminat yang dahagakan aksi multiplayer juga bakal berasa kecewa kerana tiada pembaharuan dibawa dalam siri kali ini.
BOLEH BELI! – Satu misi dalam XCOM 2 bakal menyajikan pengalaman yang lebih beremosi jika dibandingkan sesetengah game mampu dengan seluruh kempen single player. Bersedia untuk menghadapi perasaan cemas, kecewa, gembira dan bangga apabila berjaya membawa pulang setiap ahli pasukan walaupun dengan nyawa-nyawa ikan. Setiap pilihan kecil bakal membawa efek kepada usaha menewaskan penjajahan makhluk asing dan setiap pilihan bakal membawa kesan positif dan negatif. XCOM 2 bakal membuat rasa kecewa atas kesilapan yang telah dibuat beberapa jam yang lepas dan ini membuatkan pemain benar-benar berjaga dengan langkah yang dibuat. Dengan kemajuan yang dibawa dari XCOM: Enemy Unknown ke XCOM 2, memang menarik jika difikirkan apa yang bakal dibawa kelak oleh Firaxis. Welcome back Komander.
– Enjin grafik yang tidak dioptima. Frame rate yang tidak stabil.
– Sesetengah dialog berulang dan menjengkelkan.
– Multiplayer yang hambar.
+ Efek grafik yang lebih baik dari siri asal.
+ Kesan bunyi yang baik.
+ Menambah baik sistem ekonomi dan peperangan.
+ Memberi peluang pada modders sejak hari pertama.
+ Untuk pemain strategi yang gemarkan cabaran.


Rainbow Six: Siege Jom Main Interactive Play Guna Web!

Korang dah tengok trailer kami share hari tu? Bagi mereka yang minat FPS pasti teruja dengan game terkini dari siri Rainbow Six ni. Ubisoft telah keluarkan interactive play dan apabila korang selesai semua training ni korang berpeluang mendapatkan beta key!
Mula-mula korang login menggunakan Ubisoft ID dan link ID tersebut dengan platform gaming korang. Kemudian korang kene selesaikan Rainbow Six training.
Memang menarik training ini kerana memberi korang idea awal bagaimana hendak bermain game ni berserta tips untuk menyelesaikan masalah dan cara menewaskan musuh.
So tunggu apa lagi bai? Cepat-cepat la register dan try Rainbow Six training!


Cyberpunk 2077 Paparkan Gameplay Untuk Konsol Buat Kali Pertama

Sejak Cyberpunk 2077 diumumkan, CD Projekt Red hanya berkongsikan gameplay yang diambil dari PC. Menjelang pelancarannya pada bulan hadapan, mereka telah memperlihatkan gameplay game tersebut dari konsol buat kali pertama.
Gameplay pertama Cyberpunk 2077 dari Xbox One X dan Xbox Series X telah diperlihatkan dan korang boleh tonton video berdurasi 10 minit itu di bawah:

Menurut Push Square, gameplay dari platform PlayStation, kemungkinan besar PS4 Pro dan PS5, akan diperlihatkan dalam masa terdekat. Tentunya, ia tidak akan jauh beza dengan apa yang dipaparkan dari platform Xbox seperti di atas.
Cyberpunk 2077 akan dilancarkan untuk Xbox One, Xbox Series X, Xbox Series S, PS4, PS5, PC dan Stadia pada 10 Disember ini.


Pewdiepie Akan Delete Akaun Youtube Beliau Pada 50 Juta Subs!

Adakah empayar Pewdiepie akan berakhir tidak lama lagi?

Pewdiepie memiliki channel Youtube PALING popular yang dibina dengan lawak jenaka gaming. Bagaimanapun, di penghujung video terbaru beliau, Pewdiepie kelihatan serius dan berkata begini;
“Saya akan memadam akaun Youtube Pewdiepie apabila ianya mencecah 50 juta (subscribers). Saya rasa ianya pasti menyeronokkan, saya teruja untuk memadam akaun saya dan mulakan channel baru. Saya takkan berhenti Youtube, saya hanya akan padam channel ini.”

Pengumuman ini berikutan kontroversi Youtube melakukan perubahan secara rahsia mengakibatkan  kehilangan subscribers dan views yang melibatkan ramai Youtuber. Youtube bagaimanapun menafikan kontroversi ini.
Pewdiepie berkata, Youtube sudah banyak kali melakukan perubahan yang seperti ingin ‘membunuh’ channel beliau. Beliau mendapati BANYAK video beliau tiba-tiba tidak mendapat views yang beliau harapkan, tanpa sebab yang munasabah. Sebab itu, beliau ingin mematikan akaun Youtube beliau. Baru puas hati!
Adakah Pewdiepie serius ataupun berjenaka seperti biasa? Sehingga artikel ini ditulis, bilangan subscription di channel beliau berada pada 49,418,746. Tak lama lagi cecah 50 juta dah. Sama-sama kita nantikan.


Dulu Benci Oscar, Kini Josef Fares Sedang Adaptasi It Takes Two Ke Filem/Siri TV

Sebelum umum mengenalinya sebagai pencipta A Way Out dan It Takes Two, Josef Fares lebih dikenali sebagai pembenci Academy Awards, atau Oscar, kerana mengungkapkan “f**k the Oscars” dalam acara secara langsung The Game Awards 2017.
Walaupun menunjukkan ketidaksenangannya terhadap anugerah yang berkait perfileman itu, kini, beliau dan pasukannya, Hazelight Studios sedang membikin filem dan siri televisyen untuk It Takes Two.
Melalui kerjasama dengan dj2 Entertainment, Hazelight kini sedang mengadaptasi game co-op yang telah memenangi banyak anugerah itu ke filem dan siri televisyen, lapor Variety.
“Memandangkan ia mempunyai naratif yang kukuh dengan banyak karakter menggila dan juga banyak babak aksi co-op menggila, potensinya sangat besar untuk adaptasi yang bagus ke filem dan televisyen,” ujar Fares.
Pat Casey dan Josh Miller, iaitu para penulis yang bertanggungjawab menulis filem Sonic the Hedgehog dan sekuelnya, akan menulis adaptasi It Takes Two ke layar perak.
Ketika laporan ini diterbitkan, belum ada lagi mana-mana studio atau syarikat rangkaian yang mendapat hak untuk adaptasi ini, namun menurut beberapa sumber yang diterima Variety, beberapa pihak sudah mula membida.
Sebelum ini, projek adaptasi video game yang pernah dj2 Entertainment adalah filem Sonic the Hedgehog, serta yang akan datang adalah siri anime Tomb Raider untuk Netflix, rancangan tv berdasarkan Disco Elysium dan filem adaptasi Sleeping Dogs.
Dalam review Boleh Beli or Boleh Blah!> untuk It Takes Two, kami mengatakan:
“Seandainya korang ingin mencari sebuah game co-op yang sungguh menghiburkan dan penuh aksi mendebarkan, dengan idea-idea menggila yang mampu membuatkan mulut ternganga, ditambah pula dengan mini game sampingan yang melucukan, It Takes Two adalah game BOLEH BELI. Korang dan pasangan/rakan co-op akan dibawa ke satu alam fantasi bermula dari bilik tidur, stor, taman di hadapan rumah, bawah tanah, sehinggalah ke angkasa yang amat menyeronokkan.”


Open Beta Bagi Quake Champions Akan Bermula Tidak Lama Lagi!

Jangan lepaskan peluang untuk mencuba Quake Champions!

Quake Champions open beta akan berlangsung selama 9 hari bermula pada 12 Mei hingga 21 Mei nanti. Bagi mereka yang berminat, pendaftaran boleh dibuat melalui laman Quake dan mempunyai saiz download sebanyak 8GB sahaja.
Menurut Bethesda, sesi open beta ini bertujuan untuk mencuba kebolehan infrastruktur bagi pelancaran Quake Champions kelak. Disamping itu, mereka akan memperkenalkan sebuah mode yang dikenali sebagai Sacrifice, pertarungan berpasukan 4V4 yang direka untuk kerjasama berpasukan.
Teringin tahu lebih lanjut tentang Quake Champions? Saksikan gameplay video dan hero-hero yang telah diperkenalkan seperti Ranger dan Nyx.


Sony Nafi Tambah Produksi PS4 Untuk Tampung Kekurangan Stok PS5

Sony telah memberikan respon terhadap laporan yang muncul baru-baru ini, sekaligus menafikan yang mereka ingin menambah produksi PS4 bagi menampung kekurangan stok PS5.
Sony menegaskan bahawa syarikat itu tidak pernah ada perancangan untuk menghentikan produksi PS4 pun. Sebaliknya, segala produksi dan jualan konsol generasi terdahulu itu telah pun dirancang lama bersama-sama dengan pelancaran PS5.
Bahkan, Sony menyatakan yang jadual pelancaran untuk PS4 dan PS5 itu sebenarnya mengikuti perancangan yang mereka sering lakukan terhadap generasi-generasi konsol sebelum ini.
Kenyataan ini dikeluarkan Sony kepada NLab, sebuah laman berbahasa Jepun, lapor Yahoo.
Menurut laporan Bloomberg sebelum ini, Sony dilaporkan akan meningkatkan produksi PS4 bagi menampung kekurangan stok PS5 di pasaran. Laporan itu turut mengatakan bahawa Sony pada asalnya mahu menamatkan produksi PS4 pada penghujung 2021.
Walau bagaimanapun, melihat kepada stok PS5 yang tidak menunjukkan sebarang peningkatan disebabkan cip komponen global yang masih berkurangan, maka Sony dikatakan telah membatalkan hasrat itu, sebaliknya akan terus meningkatkan produksi konsol generasi lama itu.
Antara faktor mengapa langkah ini diambil Sony adalah disebabkan komponen untuk menghasilkan PS4 lebih banyak tersedia, serta konsol itu lebih murah untuk Sony hasilkan dan juga lebih murah untuk para pengguna beli.


Xbox One Kehilangan Satu Lagi Developer Eksklusif Pihak Ketiga

Apabila Ars Techinca telah melaporkan jualan PS4 mendahului Xbox One yang lalu. Mereka menunjukkan bahawa defisit hanya benar-benar penting sejauh mana ia tidak menggalakkan developer dan penerbit daripada bekerja dengan audiens Microsoft yang lebih kecil. Hari ini, kita lihat semakin banyak tanda-tanda kesan ini datang untuk meluluskan game pada kedua-dua konsol besar dan kecil.

Petanda pada hari ini adalah kita melihat Microsoft menghadapi masalah untuk menarik minat permainan eksklusif yang datang dari syarikat Remedy Entertainment. Syarikat dari negara Finland itu sebelum ini terkenal dengan permainan eksklusif Xbox seperti Quantum Break dan siri Alan Wake telah mengumumkan video game yang terbarunya akan datang yang diberi kod nama sebagai P7.

Akan “dikeluarkan pada platform yang lebih meluas” termasuk PS4. Game keluaran Remedy yang terakhir untuk sistem Sony ialah Max Payne 2 yang dikeluarkan pada tahun 2003 untuk konsol PlayStation 2.
Itu baru sahaja satu syarikat, semestinya, Remedy masih belum lagi berputus asa kepada Xbox One sepenuhnya. Tetapi ia juga diikuti dengan komen dari syarikat Crytek yang memberitahu bahawa developer Ryse: Son of Rome kecewa dengan jualan pelancaran eksklusif game Xbox One itu (walaupun komen itu datang apabila sistem itu masih lagi muda). Ia juga menunjukkan trend yang lebih luas yang kita lihat, di mana Sony nampaknya menarik lebih banyak perisian eksklusif untuk konsolnya daripada Microsoft.

Menurut kajian yang kami lakukan, terdapat 117 game eksklusif pihak ketiga yang dirancang untuk dikeluarkan di platform PS4 berbanding 44 untuk Xbox One (ini termasuk “konsol” eksklusif yang juga datang ke PC dan/atau konsol terdahulu tetapi bukan eksklusif pihak pertama yang diterbitkan oleh Sony atau Microsoft sendiri atau eksklusif yang ditetapkan masa yang akhirnya akan datang ke tempat lain).
Senarai PS4 itu juga turut menyenaraikan game eksklusif yang akan datang termasuk game indie yang banyak, yang mana Sony secara agresif telah memikatnya untuk seketika. Ia juga termasuk sekali game dari beberapa nama-nama besar seperti Crash Bandicoot: N Sane Trilogy oleh Activision, Death Stranding oleh Hideo “Metal Gear Solid” Kojima, Yakuza 6 oleh Sega, Valkyria: Azure Revolution, Shenmue III oleh Bandai Namco Ni No Kuni 2, Final Fantasy VII oleh Square Enix dan banyak lagi.
Game eksklusif pihak ketiga untuk Xbox One dalam senarai tersebut adalah seperti Reservoir Dogs oleh Lionsgate, game animasi indie Cuphead dan game MMO Gigantic oleh Perfect World, yang mana akan dikeluarkan untuk beta. Beberapa permainan indie lain yang dinanti-nantikan akan datang ke Xbox One sebagai eksklusif yang ditetapkan masa, tetapi akhirnya mereka juga akan muncul PS4.

Korang mungkin perasan bahawa senarai eksklusif pihak ketiga dari Sony didominasi oleh penerbit Jepun. Itu boleh dikatakan bahawa Xbox One bukan entiti di pasaran Jepun. Walaupun percubaan telah dilakukan oleh Microsoft untuk mengubah hakikat itu. Pertempuran untuk eksklusif pasti seolah-olah bermain dengan cara berbeza di rantau berlainan.
Perkara tidak kelihatan baik untuk Xbox One apabila mereka menambah game eksklusif pihak pertama ke dalam campuran, walaupun, Sony akan menerbitkan Spider-Man, God of War, Uncharted: The Lost Legacy, The Last Of Us Part II, Detroit: Become Human dan banyak lagi akan datang pada bulan-bulan seterusnya.

Senarai Microsoft dengan tajuk pihak pertama yang akan datang cukup banyak bermula dan berakhir dengan Crackdown 3, Sea of Thieves, State of Decay 2 dan pelancaran semula game remake Phantom Dust baru-baru ini. Senarai itu akan kelihatan lebih kuat jika Microsoft tidak membatalkan game eksklusif Xbox seperti Scalebound, Fable Legends dan Ion.
Mungkin Microsoft menyimpan sesetengah eksklusif yang lebih besar nama dari pihak pertama atau ketiga untuk dipamerkan di E3 bersama dengan pelancaran yang lebih lengkap iaitu tentang maklumat perkakasan Scorpio. Walaupun begitu, landskap untuk eksklusif konsol kelihatan agak berbeza apabila Microsoft telah membeli akses Tomb Raider tiga tahun yang lalu.


Call of Duty: Black Ops Cold War Diumumkan Secara Rasmi Melalui Trailer Pertama

Setelah banyak laporan dan info tertiris mengenainya, Call of Duty: Black Ops Cold War akhirnya telah diumumkan secara rasmi oleh Activision.
Game seterusnya daripada francais shooter ini diumumkan melalui satu trailer unlisted yang dimuat-naik di Youtube channel rasmi Call of Duty. Berjudul ‘Know Your History’, video berdurasi dua minit yang memaparkan rakaman dunia sebenar ini menceritakan serba sedikit sejarah gelap yang terjadi semasa Perang Dingin (1947-1991) antara Amerika Syarikat dengan Kesatuan Soviet.
Kemudian, di akhir video, ia memaparkan logo rasmi Call of Duty: Black Ops Cold War yang mana turut menyatakan pendedahan penuh tentang game ini akan diadakan pada 26 Ogos ini.

https://youtu.be/zVSP9BM1o5Q

Buat masa ini, tiada sebarang butiran lanjut didedahkan secara rasmi lagi, maka sama-samalah kita nantikan apakah yang akan mereka umumkan pada minggu hadapan.
[KEMASKINI]: Trailer Call of Duty Diharamkan Di China Kerana Ada Rakaman Peristiwa Tiananmen Square, Digantikan Di Seluruh Dunia


Peminat Jadi Tak Keruan Selepas Henry Cavill Kongsikan Video Beliau Pasang PC Gaming

Buka sahaja media sosial pada hari ini, timeline kita pasti penuh dengan perbualan tentang video yang dikongsikan Henry Cavill di Instagram-nya.
Video berdurasi 5 minit 26 saat itu memperlihatkan beliau dengan kasualnya di rumah sedang bergelut untuk memasang PC gaming melalui barangan-barangan yang baru dibelinya. Peminat setianya menjadi cukup teruja apabila menonton video pelakon kegemaran ramai itu, apatah lagi Cavill siap memasukkan muzik-muzik seksi ke dalam video ini.
Jom layan:

         View this post on Instagram           This kind of material isn't for everyone….viewer discretion is advised. You may see a lot of parts that you haven't seen before. #PC #AllTheParts #AllNightLong A post shared by  Henry Cavill (@henrycavill) on Jul 16, 2020 at 5:21am PDT

Henry Cavill sememangnya diketahui umum sebagai seorang gamer PC tegar. Beliau pernah ditanyakan sama ada lebih gemar bermain di PS4 atau Xbox, beliau menjawab “PC”.
Mungkin selepas ini kita akan melihat beliau mula mengadakan sesi livestream pula? Tidak mustahil.
Selepas mempersembahkan lakonan yang begitu mantap dalam The Witcher untuk Netflix, pastinya kita mahu melihat beliau bermain sendiri The Witcher 3 yang dibangunkan CD Projekt Red.


PS5 Dilancarkan, Kini Sony Tawarkan Diskaun Bundle PS4 Bermula RM999

Walaupun PS5 telah dilancarkan, tentunya ada pemain yang baru ingin berjinak-jinak dengan PS4. Tidak pernah terlambat untuk mendapatkannya.
Terkini, Sony telah mengumumkan diskaun untuk beberapa bundle konsol PS4 dan aksesori PS4 yang sangat menarik bersempena promosi hujung tahun.
Berikut ialah promosi yang ditawarkan, bermula 14 Disember 2020 hingga 3 Januari 2021:
PS4 MEGA PACK (RM999) — Konsol PS4 standard (1TB HDD), God of War, Horizon Zero Dawn Complete Edition, dan The Last of Us Remastered.PlayStation 4 Pro Bundle (RM1,349) — Konsol PS4 Pro (1TB HDD), God of War dan The Last of Us Remastered.DUALSHOCK 4 FIFA 21 Bundle (RM299) — Controller DualShock 4 dan FIFA 21 (Digital)DUALSHOCK 4 (RM179)Final Fantasy VII Remake (Disk) (RM169)Death Stranding (Disk) (RM119)Nioh 2 (Disk) (RM119)Marvel’s Spider-Man Game of the Year Edition (Disk) (RM119)Beberapa game (disk) (RM55) — God of War, The Last of Us Remastered, Uncharted 4, Horizon Zero Dawn Complete Edition, Rachet & Clank
Produk-produk ini boleh dibeli di Sony Centre dan kedai-kedai game tempatan yang diiktiraf oleh Sony.
Korang boleh dapatkan maklumat lanjut mengenai promosi ini di pautan ini.


Pertubuhan PES Malaysia Haramkan Beberapa Pemain Wakil Negara Daripada Kumpul Mata Ranking

Sejak tahun 2016, PES Malaysia telah hadir menjadi sebuah pertubuhan yang menyatukan komuniti Pro Evolution Soccer (PES) tempatan.
Sepanjang penubuhan PES Malaysia, mereka telah bekerjasama bersama ramai pihak terutamanya dengan pihak Konami secara rasmi serta menjadi penghubung kepada komuniti-komuniti dari negara Asia Tenggara yang lain. Melalui kerjasama ini, PES Malaysia telah membawa ramai pemain PES terbaik tanah air bagi mewakili negara ke peringkat antarabangsa.
Langkah yang digunakan PES Malaysia untuk memilih pemain wakil negara adalah dengan memperkenalkan ranking di PESMalaysia.com yang mana matanya dikumpul melalui penyertaan pelbagai kejohanan tempatan sepanjang musim.
Terbaru, Syed Afif Hakimi, Setiausaha Esports Malaysia Terengganu, melalui satu post di Facebook telah mendedahkan surat rasmi daripada PES Malaysia yang diterima oleh dua pasukan esports PES tempatan dan dua individu terhadap pengharaman mereka daripada mengumpul mata dalam ranking yang dikendalikan oleh PES Malaysia.
Syed Afif Hakimi, Setiausaha Esports Malaysia Terengganu.
Pasukan esports/individu yang diharamkan ini ialah seperti berikut:

NeST Gaming (pasukan)
RoKu e-Sports Team (pasukan)
Tengku Effy Tengku Ismail (individu)
Azri “Jepon” (individu)

Sebahagian pemain NeST Gaming. Sumber gambar.
Sebahagian pemain RoKu e-Sports Team. Sumber gambar.
Azri “Jepon”. Sumber gambar.
Tengku Effy Tengju Ismail (kanan). Sumber gambar.
Menurut kenyataan yang dikeluarkan PES Malaysia, pihak-pihak ini telah berkelakuan tidak sopan dengan mengeluarkan ucapan-ucapan kebencian dan mempromosikan kebencian terhadap PES Malaysia. Mereka dikatakan bukan sahaja telah cuba memburukkan nama PES Malaysia, malah melakukan provokasi bagi mengajak pihak lain melakukan perkara sama.
PES Malaysia menegaskan bahawa ia adalah polisi mereka untuk menyediakan persekitaran yang selamat dan sihat dalam kalangan komuniti PES Malaysia.
Pengharaman pihak-pihak ini untuk mengumpulkan mata berkuat kuasa serta-merta. PES Malaysia menjelaskan pengharaman ini akan berjalan sepanjang musim PES 2020, manakala setibanya musim PES 2021, mereka akan mengkaji semula sama ada pengharaman itu akan diteruskan ataupun tidak.
PES Malaysia turut menegaskan bahawa mereka tidak dilarang untuk menyertai mana-mana kejohanan yang disahkan oleh PES Malaysia. Maknanya, sekiranya mereka cemerlang dalam sesuatu kejohanan, tiada masalah untuk membawa pulang hadiah yang ditawarkan (wang tunai, pingat, dll). Namun, sekiranya mereka berjaya mencapai kedudukan 8 terbaik (top 8) dalam kejohanan tersebut, mereka tidak akan mendapat mata dalam ranking keseluruhan PES Malaysia.
PES Malaysia mengakhiri kenyataan tersebut dengan mengatakan walaupun mereka berasa sedih untuk melarang pemain-pemain berbakat ini daripada mendapatkan mata, ini seharusnya menjadi pengajaran kepada semua pihak untuk mewujudkan satu persekitaran yang profesional.
Apa yang mendukacitakan sesetengah komuniti, menurut Syed Afif Hakimi, ialah bagaimana pengharaman ini telah melarang pemain-pemain bintang yang telah banyak mengharumkan nama negara di persada arena PES serantau, terutamanya Tengku Erwan, yang merupakan salah seorang pemain dalam NeST Gaming. Siapa yang mengikuti rapat arena PES tempatan semestinya cukup mengenali pemain tersohor Tengku Erwan — mewakili Malaysia ke PES SEA Finals sebanyak empat tahun berturut-turut.

Ahmad Yazid Abd Rahman, Pengarah PES Malaysia.
Ketika dihubungi JomGaming, pengarah PES Malaysia, Ahmad Yazid Abd Rahman mengatakan apa yang dinaikkan di post Facebook yang tular itu hanyalah satu halaman daripada tiga halaman keseluruhan kenyataan yang dikeluarkan oleh PES Malaysia. Di halaman kedua dan ketiga, pihak PES Malaysia ada meletakkan bukti bagaimana dan mengapa pihak mereka telah membuat keputusan pengharaman tersebut.
Dengan izin PES Malaysia, kami lampirkan halaman kedua dan ketiga daripada kenyataan rasmi PES Malaysia yang tidak dinaikkan di Facebook Syed Afif Hakimi, yang mana ia memaparkan beberapa komen yang dianggap PES Malaysia sebagai komen yang tidak profesional.

Kami turut sempat menemui Shaharil “Chibikun” Shaifuddin Shaharuddin, Pengurus Perhubungan Awam NeST Gaming, untuk mendapatkan reaksi pasukan mereka selepas diharamkan dalam isu ini. Ini kata beliau:
Shaharil “Chibikun” Shaifuddin Shaharuddin, Pengurus Perhubungan Awam NeST Gaming.
“Kami dari keluarga NeST terkejut dengan keputusan dibuat oleh PES Malaysia berkenaan isu pengharaman sistem mata bagi mewakili negara jika ada pertandingan di luar negara. Walau bagaimanapun, sememangnya segala keputusan adalah hak penganjur atau PES Malaysia sendiri dan kami menghormati keputusan tersebut.
Saya berpendapat kita harus melihat isu pokok iaitu kritikan dan cadangan dari pihak komuniti, isu yang dibangkitkan adalah pada Jun lepas, yang pada hemat saya tidak relevan untuk membuat keputusan menyenarai hitam pasukan NeST dan beberapa entiti.
Untuk rekod NeST mempunyai beberapa pemain yang pernah mewakili negara dan mempunyai rekod cemerlang di peringkat domestik. NeST Erwan misalnya telah mewakili negara dalam 4 tahun berturut-turut serta NeST Zainul yang memberi saingan sengit setiap kali kejohanan berlangsung. Ini sememangnya akan membantutkan kualiti saingan pada masa akan datang.
Sebagai pasukan PES yang aktif di Malaysia, kami berharap isu ini tidak dipanjangkan dan bersedia untuk menghadapi musim 2020 dengan kejohanan yang juga akan dianjurkan oleh pihak WEPES Malaysia e.Football.”

Kami di JomGaming sebagai pemerhati dan pencinta arena PES tempatan berharap agar kedua-dua belah pihak boleh menemui jalan tengah yang lebih baik. Kedua-dua pihak memerlukan antara satu sama lain kerana pertubuhan dan komuniti ini umpama nakhoda dan anak-anak kapal yang harus sama-sama melayarkan bahtera di lautan yang bergelombang.
Sama ada kita mahu berselindung ataupun tidak, sesiapa yang berada dalam komuniti PES tempatan semestinya sudah masak dengan drama dan konflik antara dua pihak ini yang berlarutan sejak beberapa tahun belakangan ini. Apa sebenarnya jalan penyelesaian kepada kisah yang tidak berkesudahan ini? Kami sebagai pemerhati semakin lama semakin letih melihatnya.
Apa pandangan korang sebagai komuniti? Apakah tindakan PES Malaysia ini terlalu keras dan terburu-buru; atau korang merasakan komen-komen yang dikeluarkan oleh mereka yang dikenakan hukuman itu sememangnya tidak profesional?


Microsoft mungkin akan tolong promosikan ASUS ROG Ally — sebab Sony pun nak keluar handheld baru?

View this post on Instagram            A post shared by JomGaming (@jomgaming)


Call of Duty XP: Segalanya Yang Anda Perlu Tahu Tentang Pengumuman Modern Warfare Remastered Dan Infinite Warfare

Lambakan pengumuman baru untuk peminat setia siri Call of Duty. Jom tengok apa yang bakal dibawakan oleh Activision kepada anda pada tahun ini!

Malam tadi, acara Call of Duty XP telah diadakan. Pelbagai pengumuman telah dibuat untuk Black Ops 3, Infinite Warfare dan Modern Warfare Remastered.
 Call of Duty: Infinite Warfare – Sesi Beta Bermula 14 Oktober

Sesi beta untuk multiplayer Infinite Warfare akan bermula pada 14 Oktober 2016 pada platform PS4 terlebih dahulu dan akan dikeluarkan di Xbox One pada waktu kemudian. Mereka belum mengumumkan berapa lamakah ia bakal berlangsung.
Malang sekali lagi buat para pemain di PC, sesi beta untuk game ini tidak akan dikeluarkan di platform PC.
Melalui tweet yang dikeluar di akaun rasmi Call of Duty, kelihatan seperti anda perlu melakukan pre-order untuk memainkan versi beta ini.

Pre-order any edition of #InfiniteWarfare and get access to the Infinite Warfare Multiplayer Beta, starting Oct. 14 on PS4.
— Call of Duty (@CallofDuty) September 2, 2016
Sementara itu, jom layan dahulu video gameplay terbaru dari multiplayer Infinite Warfare, di mana pihak developer telah berkongsi pelbagai info mengenai apakah yang bakal dimainkan oleh anda:

Ini pula adalah reveal multiplayer trailer untuk Call of Duty: Infinite Warfare:
https://www.youtube.com/watch?v=9q8vAaXy7vs&oref=https%3A%2F%2Fwww.youtube.com%2Fwatch%3Fv%3D9q8vAaXy7vs&has_verified=1
Call of Duty: Modern Warfare Remastered – 16 Map Akan Ditampilkan

Sebuah game yang lebih dinanti-nantikan daripada game utama CoD pada tahun ini, Infinite Warfare – Modern Warfare Remastered bakal menampilkan 10 map semasa pelancaran, dan 6 map tambahan pada Disember nanti. Sekaligus, menjadikan game ini bakal menyajikan 16 map keseluruhannya.
Berikut adalah trailer untuk multiplayer Modern Warfare Remastered yang sememangnya mengembalikan pelbagai memori kepada para pemain:

Seperti yang telah diumumkan sebelum ini, pemain perlu membeli Legacy Edition atau Legacy Pro Edition bagi Infinite Warfare untuk mendapatkan Modern Warfare Remastered. Ia tidak dijual secara berasingan.
Call of Duty: Infinite Warfare akan dilancarkan bersama-sama dengan Call of Duty: Modern Warfare Remastered pada 4 November di PC, PS4 dan Xbox One.
Call of Duty: Black Ops 3 – DLC Salvation Dikeluarkan Pada 6 September

Di samping dua game yang menjadi tarikan utama mereka pada tahun ini, mereka tidak melupakan DLC keempat dan terakhir untuk Black Ops 3. DLC yang diberi nama Salvation ini bakal menampilkan 4 arena.
DLC ini akan turut membawakan kisah terakhir dalam Black Ops Zombies.
Salvation akan dilancarkan dalam Call of Duty: Black Ops 3 pada 6 September ini di PS4 terlebih dahulu. Ia kemudian akan dikeluarkan di Xbox One dan PC pada tarikh yang kemudian.
Apa-apa pun, jom layan trailer untuk DLC Salvation ini:


Saiz Fail Subnautica Di PS5 Dikecilkan 70% Daripada Versi PS4 Disebabkan Teknologi SSD

Daripada berjumlah 14GB di PS4, saiz fail Subnautica telah dikecilkan sehingga 3.5GB untuk versi di PS5.
Pengecilan lebih 70 peratus ini telah berjaya direalisasikan oleh pembangunnya, Unknown Worlds Entertainment menggunakan teknologi solid-state drive (SSD) yang dimiliki PS5, lapor Twisted Voxel.
Melalui penggunaan teknologi pemampatan SSD, data dapat diuruskan dengan lebih efisien, walaupun menampilkan ciri-ciri baharu dan grafik yang lebih baik.
Sony telah mempromosikan kelebihan SSD yang mereka gunakan sejak hari pertama PS5 diumumkan lagi. Subnautica mungkin adalah game pertama dapat kita lihat yang benar-benar memanfaatkan teknologi ini bagi mengurangkan saiz fail.
Ini pastinya satu berita baik untuk semua pembangun dan pemain kerana dengan saiz storan PS5 yang agak kecil, pengecilan saiz fail beberapa game akan membenarkan kita untuk install lebih banyak game di PS5 dalam satu-satu masa.


Penerbit Buku The Witcher Umumkan 500,000 Cetakan Semula Selepas Fenomena Siri TV Netflix

Fenonema global yang dicipta siri tv The Witcher di Netflix kini telah sampai ke satu tahap yang baharu.
Penerbit siri buku asal The Witcher tulisan Andrzej Sapkowski, Orbit Books telah mengumumkan cetakan semula lebih daripada 500,000 unit untuk kesemua 8 buku di bawah francais ini.
Dalam kenyataan yang dikeluarkan, syarikat penerbitan buku itu berkata:
“Permintaan terhadap kesemua lapan buku dalam siri ini semakin meningkat pada tahun lalu semasa menantikan pelancaran di Netflix. Sejak ia ditayangkan, jualan untuk semua format menjadi fenomena — cetakan, e-buku dan audio — dan Orbit Books cawangan Amerika Syarikat sedang mencetak semula lebih daripada 500,000 unit bagi memenuhi permintaan di luar jangkaan.”

#Witcher fans, we have heard you loud and clear! We're printing *more than half a million books* to meet demand for Andrzej Sapkowski's New York Times-bestselling series!
Thank you for helping us make #TheWitcher a publishing phenomenon!https://t.co/GtBtEAOkzM
— Orbit Books (@orbitbooks) January 14, 2020
Sebelum ini, game adaptasi The Witcher 3: Wild Hunt, yang dibangunkan CD Projekt Red, telah memecahkan rekod jumlah pemain serentak di platform Steam. Kemudian, buku-buku The Witcher di laman web Amazon telah kehabisan stok. Semuanya disebabkan para peminat lama dan baru mula merancakkan francais ini dalam apa jua karya The Witcher yang ada selepas menonton siri tv itu di Netflix.
Kesemua lapan episod musim pertama siri tv The Witcher boleh ditonton sekarang di Netflix. Musim keduanya dijadualkan keluar pada 2021.


Assassin’s Creed Movie Menerima Review Yang Cukup Teruk Daripada Pengkritik

Assassin’s Creed Movie bakal menjadi penyelamat kepada filem-filem adaptasi daripada video game? Anda mungkin silap.

Di Malaysia, Assassin’s Creed Movie akan mula ditayangkan bermula esok, 22 Disember 2016. Terbaru, para pengkritik sudah mula menonton serta mengeluarkan pandangan mereka terhadap filem yang diadaptasi dari francais video game terkemuka Ubisoft, siri Assassin’s Creed.
Ramai para peminat setia francais ini meletakkan harapan yang tinggi kepada filem ini, lebih-lebih lagi apabila ia dibintangi dan diarahkan oleh individu yang pernah memenangi anugerah yang cukup hebat. Namun, nampaknya harapan tinggi menggunung ini mungkin akan tergelincir ke lembah kekecewaan, jika dilihat dengan pelbagai review yang telah dikeluarkan oleh para pengkritik ini.
Semasa artikel ini ditulis, laman Metacritic memaparkan markah 37 per 100 untuk Assassin’s Creed Movie. Markah tersebut hanya sedikit lebih tinggi berbanding Hitman: Agent 47 (2015) dan Hitman (2007). Dan nampaknya, markah untuk Prince of Persia: The Sands of Time (2010) lebih tinggi berbanding Assassin’s Creed Movie.
Berikut adalah beberapa review yang telah dikeluarkan, di mana anda boleh baca lebih lanjut di laman Metacritic:


The Last of Us Versi Sitcom 80an

@jomgamingmy The Last of Us versi sitcom 80an 😂 #jomgaming #thelastofus #sitcom #80s #80an #shorts #fyp #reels #ps4 #ps5 #gaming #gamer #hbo #naughtydog #tvseries ♬ original sound – jomgamingmy – jomgamingmy


Hati-Hati, Gameplay Baru Dan Butiran Cerita Utama The Last of Us Part II Telah Tertiris

Seperti tidak cukup dengan apa yang terjadi awal bulan ini, satu lagi gameplay lain The Last of Us Part II telah tertiris. Lebih membimbangkan, gameplay tersebut memperlihatkan butiran jalan cerita yang besar.
Menurut Push Square, gameplay yang tertiris itu memperlihatkan rakaman yang tidak pernah terlihat sebelum ini, beberapa cut-scene, paparan menu, serta terdapat juga gameplay multiplayer yang dikatakan belum siap.
Gameplay multiplayer ini semestinya mengejutkan kerana pada September 2019 lalu, Naughty Dog mendedahkan bahawa tiada mode multiplayer akan dilancarkan bersama-sama dengan mode single-player kerana mereka mempunyai perancangan yang lebih besar untuk mode multiplayer.
Bagi menghormati Naughty Dog, kami tidaklah akan berkongsikan gameplay tersebut, malah penulis sendiri tidak melihatnya kerana sebagai peminat game ini semestinya kita tidak mahu menontonnya sebelum kita sendiri memainkannya.
Artikel ini adalah bertujuan untuk memberikan amaran kepada para pembaca agar berhati-hati kerana pastinya gameplay tersebut telah tersebar luas di Internet pada ketika ini.
Tarikh pelancaran The Last of Us Part II telah sekali lagi ditunda, yang mana pada kali ini, tiada sebarang tarikh baharu diumumkan. Semuanya kerana kegusaran Naughty Dog terhadap logistik yang bakal dihadapi unit fizikal game ini nanti akibat penularan wabak COVID-19.


John Wick Chronicles: Mengamuk Sebagai John Wick Di Dalam VR!

Korang ingat filem John Wick yang mengamuk mencari pembalasan dendam ke atas pembunuhan anjing beliau? Lepas ni korang boleh jadi John Wick mengamuk dalam VR!

Sehari sebelum tayangan filem John Wick: Second Chapter, John Wick Chronicles akan diterbitkan khusus buat HTC Vive di Steam pada 9 Februari.
Dibangunkan oleh Starbreeze Studios, Grab Games, Big Red Button, dan Gamecostudios – John Wick Chronicles adalah game VR first person shooter (FPS) yang meletakkan korang sebagai… siapa lagi kalau bukan John Wick!

Cerita John Wick Chronicles ini pula akan berlangsung di antara filem pertama dan kedua, dan korang akan dapat mengembara Continental Hotel dan melaksanakan misi-misi pembunuhan yang hanya dapat dilakukan John Wick!
John Wick Chronicles akan diterbitkan 9 Februari di Steam bagi HTC Vive. Korang boleh pre-order game tersebut dengan harga USD19.99 (~RM88), dan dapatkan Payday 2 percuma!


Saksikan Ataribox – Konsol Terbaru Dari Atari

Tidak dinafikan, rekaan Ataribox sememangnya mengiurkan.

Pada pertengahan bulan lepas, Atari telah mengumumkan akan kembali mengeluarkan konsol baru melalui sebuah teaser trailer. Perkara ini sememangnya telah mengejutkan ramai pihak dan mendapat respon yang pelbagai, dari positif hinggalah yang negatif.
Hari ini, Atari telah mengeluarkan beberapa imej yang sedikit sebanyak memperlihatkan rupa Ataribox yang mengambil idea dari konsol Atari 2600 yang diperkenalkan pada tahun 1977.
Ataribox akan dijual dengan 2 jenis variasi; warna hitam bagi keseluruhan konsol atau pun dengan panel hadapan yang mempunyai corak kayu.
Buat masa ini, tiada spesifikasi lengkap diberikan mengenai Ataribox tetapi ianya dilengkapi dengan satu HDMI port, empat USB port dan berkebolehan untuk membaca kad SD.


10 Game Trailer Paling Popular 2016 Diumumkan, Battlefield 1 Dan CoD: Infinite Warfare Ungguli Carta

Ini adalah 10 video trailer yang menarik perhatian para gamers sepanjang tahun 2016.

Dalam satu post yang dikeluarkan Google, kedudukan 10 game trailer paling popular di Youtube sepanjang tahun 2016 telah dikeluarkan.
Pasti anda sudah boleh mengagak, apakah trailer yang berada di tangga teratas. Tentunya, Battlefield 1 Official Reveal Trailer, yang semasa artikel ini ditulis, ia telah mencecah 49,886,214 tontonan. Pengumuman siri Battlefield yang kembali ke era Perang Dunia Pertama telah mengejutkan ramai, ditambah pula trailer-nya yang cukup memukau telah meletakkan ia berada di tangga pertama.

Di tangga kedua, pastinya datang daripada “musuh tradisi” siri Battlefield sejak azali, Official Call of Duty: Infinite Warfare Reveal Trailer. Di sebalik jumlah tontonan yang mencecah 35,949,436, pastinya ramai mengenali video ini disebabkan betapa banyaknya dislike yang diberikan oleh penonton.
Di tangga ketiga, mobile gamers turut menunjukkan bahawa mereka juga memiliki fan base yang ramai. Clash of Clans: Hog Rider 360° berada di kedudukan ketiga dengan 32,667,145 tontonan.

Berikut adalah senarai penuh 10 game trailer paling popular di Youtube sepanjang tahun 2016:

Battlefield 1 Official Reveal Trailer
Official Call of Duty®: Infinite Warfare Reveal Trailer
Clash of Clans: Hog Rider 360°
Gears of War 4 – Tomorrow
Clash of Kings – EN
Overwatch Animated Short | “Dragons”
Starter Pokémon for Pokémon Sun and Pokémon Moon Revealed!
FIFA 17 – The Journey – Official Trailer
Watch Dogs 2 Trailer: Cinematic Reveal – E3 2016 [US]
DOOM – Fight Like Hell Cinematic Trailer

Anda boleh saksikan semula kesemua 10 game trailer ini di bawah:

https://www.youtube.com/watch?v=o3f8VgQ_dqk

https://www.youtube.com/watch?v=KSZ4tSoumNk


Blizzard Umumkan Game Survival Untuk PC, Konsol Dalam Universe Serba Baharu

Blizzard Entertainment telah mengumumkan sebuah game survival baharu dalam universe serba baharu.
Game yang masih belum didedahkan judulnya itu sedang dibangunkan untuk PC dan konsol. Dua seni konsep telah dikongsikan, dan korang boleh lihatnya di bawah:

Blizzard mengumumkan berita ini untuk mengwar-warkan tentang jawatan-jawatan kosong yang mereka sedang buka untuk menjayakan projek terbaharu ini. Antara bidang yang mereka sedang cari adalah yang berkait dengan seni, rekaan dan kejuruteraan.
Projek ini sekaligus menjadikan ia adalah harta intelek (IP) baharu pertama mereka sejak Overwatch yang dilancarkan pada 2016.
Memandangkan Blizzard kini berada di bawah payung Microsoft, para peminat kini tertanya-tanya adakah ia akan menjadi eksklusif di Xbox untuk konsol atau akan turut dilancarkan ke PlayStation.

I’ve played many hours of this project with the team and I’m incredibly excited about the teams vision and the brand-new world it presents for players to immerse themselves in together. Join us to help make it a reality! https://t.co/pLhijX2Li9— Mike Ybarra (@Qwik) January 25, 2022


Rocket League Akan Dibawakan Ke China Di PC, Ia Akan Menjadi Versi Percuma Sepenuhnya

Psyonix telah mengumumkan di laman web rasmi mereka bahawa syarikat itu akan bekerjasama dengan Tencent Games untuk membawakan Rocket League ke China.

Mereka telah umumkan bahawa versi Rocket League yang sedang dirancang itu akan sepenuhnya percuma. Kata mereka, versi ini akan tetap mengekalkan gameplay asas yang mengutamakan skil dan kerjasama antara pemain, dan yang paling penting, tiada formula pay-to-win diperkenalkan.
Dengan pengumuman ini, Rocket League tidak lagi akan dijual di Steam. Bagi gamers di China yang telah membeli Rocket League di Steam, mereka akan tetap boleh menyambung bermain versi tersebut.

Psyonix juga telah dedahkan bahawa laman web rasmi bagi Rocket League di China adalah rl.qq.com
Buat masa ini mereka belum dedahkan tarikh pelancaran untuk Rocket League di China ini.


Cyberpunk: Edgerunners Akan Diperlihatkan Dalam Netflix Geeked Week 2022, Ini 2 Video Teaser

Netflix telah mengumumkan Geeked Week 2022, iaitu sebuah acara yang akan memperlihatkan banyak filem dan siri, live-action dan animasi, yang berkaitan “geek”.
Geeked Week 2022 akan berlangsung dari 6 hingga 10 Jun secara maya. Setiap hari, Netflix akan berkongsikan berita-berita baharu, trailer, pandang pertama serta panel bualan yang merangkumi 60 projek yang sedang mereka bangunkan.
Dalam trailer yang dikeluarkan untuk mempromosikan acara tersebut, antara kandungan yang kita dapat lihat adalah Cyberpunk: Edgerunners. Bermakna, siri animasi yang sudah sekian lama menyepi ini bakal diperlihatkan buat kali pertama dalam acara bulan depan itu.

Akaun media sosial rasmi Cyberpunk: Edgerunners juga pada ketika ini sudah mengacah dengan dua video yang kurang daripada 10 saat. Boleh saksikannya di bawah:

Best way to watch a full moon? From the moon, obviously! 🌕 #Edgerunners pic.twitter.com/9sXhJvhRJv— Cyberpunk: Edgerunners (@edgerunners) May 16, 2022

Chrome up! Skin 'n bone won't be able to keep up with Night City 🦾#Edgerunners pic.twitter.com/Q4KIzUoU8f— Cyberpunk: Edgerunners (@edgerunners) May 17, 2022

Dalam pembikinan oleh CD Projekt Red dengan kerjasama Netflix dan Studio Trigger, Cyberpunk: Edgerunners merupakan siri anime yang akan menggunakan dunia dari Cyberpunk 2077 — diumumkan pertama kali pada Jun 2020, beberapa bulan sebelum pelancaran Cyberpunk 2077 lagi.
Setakat yang diumumkan sebelum ini, siri anime original Netflix ini dijadualkan akan mula ditayangkan di platform streaming itu pada 2022. Anime yang akan membawakan 10 episod itu tidak akan mempunyai jalan cerita yang bersambung dari game tersebut, namun ia akan tetap menggunakan latar belakang yang sama.


Mainkan Watak Ikonik DC, Batman Dalam Arena of Valor Bermula Esok!

“The Dark Knight Rises“.

Game yang semakin meningkat naik saban hari, Arena of Valor akan membawakan watak DC yang pertama ke dalam game ini. Semestinya, tiada yang lebih layak untuk ditampilkan selain Batman!
Watak Batman akan dilancarkan pada hari esok, 10 November 2017 di rantau Malaysia, Singapura serta Filipina, dan cara untuk mendapatkan watak terbaru ini adalah amat mudah. Korang hanya perlu log masuk ke dalam Arena of Valor bermula pada hari pelancaran ini dan korang akan disajikan dengan watak ikonik dari DC Comic ini.
Penambahan Batman ke dalam senarai 36 karakter yang sedia ada boleh dimainkan pastinya akan membuatkan peminat game ini tersenyum. Apatah lagi, dalam kenyataan yang dikeluarkan oleh Garena, melalui kerjasama antara developer Tencent dan DC Comic, Batman merupakan watak “pertama” yang dikeluarkan daripada DC Comic untuk game ini. Bermakna, kita boleh jangkakan bahawa banyak lagi watak DC akan dibawakan ke dalam Arena of Valor.

Arena of Valor merupakan game free-to-play yang mengetengahkan genre mobile MOBA. Korang boleh muat-turun game ini melalui iOS di sini, dan melalui Android di sini.
JomBaca: Korang Rasa Pro Main Arena Of Valor? Jom Join AoV Influencer Beta Program!


Ada Jutawan Yang Tidak Dikenali Ingin Anjurkan Battle Royale Sebenar Di Pulau Persendirian

Terdapat seorang individu yang cukup kaya hartanya ingin menganjurkan pertarungan battle royale sebenar di sebuah pulau persendirian.

Ditemui oleh IGN di laman web Hush Hush, individu yang tidak dikenali ini berhajat untuk mengupah sesiapa yang boleh mencipta sebuah arena yang boleh memuatkan 100 pemain untuk pertarungan battle royale.
Walau bagaimanapun, korang janganlah risau kerana beliau bukan ingin para pemain menggunakan senjata api sebenar. Sebaliknya, para peserta akan menggunakan senapang Airsoft, dan setiap tembakan akan dikesan melalui baju perisai yang mempunyai pengesan sentuhan (touch-sensitive armour).
Apa yang beliau rancangkan setakat ini, pertandingan tersebut akan mengambil masa 12 jam pada setiap hari selama tiga hari, sehinggalah seorang pemenang berjaya diperoleh. Para peserta akan berkhemah pada waktu malam, dalam pada masa yang sama, makanan, peralatan berkhemah dan segala kelengkapan akan disediakan oleh pihak penganjur.
Juara atau “last person standing” dalam pertandingan ini akan membawa pulang £100,000 (RM534,905).
Pencipta arena ini dikatakan akan diupah sebanyak £1,500 (RM8,023) setiap hari selama enam minggu untuk mereka-cipta acara ini.

Laporan tersebut menyebut bahawa penaja untuk acara ini adalah seorang jutawan yang identitinya tidak dikenali.


14 Universiti Dan Kolej Di Malaysia Yang Menawarkan Kursus Pembangunan Video Game!

Untuk kawan-kawan yang masih memikir untuk menyambung pelajaran, apa kata teruskan minat bermain game itu ke belajar buat game pula?

Memilih kursus untuk menyambungkan pelajaran di peringkat Universiti boleh dikatakan antara keputusan dalam kehidupan yang paling sukar untuk kita hadapi. Tersilap langkah, tersilap memilih kursus yang tidak sesuai dengan kita mampu membuatkan beberapa tahun kita dibazirkan begitu sahaja.
Gambar hiasan. Sumber.
Memilih kursus ini seharusnya selari dengan minat yang ada dalam diri. Dan sebagai seorang gamer, anda juga semestinya ingin menceburi bidang yang anda minati – iaitu dalam industri gaming. Oleh itu, kali ini, JomGaming bawakan kepada anda, dengan mengumpulkan segala kursus berkaitan dengan pembangunan video game yang terdapat di Universiti atau Kolej di seluruh Malaysia.
Bagi memudahkan lagi urusan anda untuk meninjau kursus-kursus ini, kami sediakan link kursus tersebut di laman web rasmi Universiti/Kolej masing-masing (klik di nama kursus itu) dan lokasi ke kampus tersebut menggunakan Google Maps (klik di “Lokasi”).
Tanpa membuang masa, jom kita tengok satu per satu.
1. Asia Pacific University of Technology and Innovation (Lokasi) (Facebook) (Twitter)

B.Sc (Hons) in Computer Games Development

2. HELP University (Lokasi) (Facebook) (Twitter)

Bachelor of Computer Science (Hons) Games & Interactive Media

3. INTI College Nilai (Lokasi) (Facebook)

Bachelor of Computer Science (Multimedia and Game Design) 3+0 dengan kolaborasi bersama University of Wollongong, Australia

4. INTI International College Subang (Lokasi) (Facebook)

Bachelor of Computer Science (Multimedia & Game Development) 3+0 dengan kolaborasi bersama University of Wollongong, Australia

5. KDU Penang University College (Lokasi) (Facebook) (Twitter)

Diploma In Games Technology

6. KDU University College (Lokasi) (Facebook) (Twitter)

Bachelor of Game Development (Honours)

7. Limkokwing University of Creative Technology (Lokasi) (Facebook) (Twitter)

BA (Hons) in Games Art Development
Bachelor of Arts (Hons) in Games Design
BSc. (Hons) In Games Technology
Diploma In Games Art

8. Management and Science University (Lokasi) (Facebook) (Twitter)

Bachelor in Games Design and Animation (Hons)
Diploma in Games Design and Animation

9. Multimedia University (Lokasi) (Facebook) (Twitter)

Bachelor of Computer Science (Hons.) with Specialization in Game Development
Bachelor of Multimedia (Hons.) Virtual Reality
Bachelor of Multimedia (Hons.) Animation and Visual Effects
Bachelor of Multimedia (Hons.) Interface Design

10. Politeknik METrO Tasek Gelugor (Lokasi) (Facebook)

Diploma in Information Technology (Game Technology)

11. Politeknik Tuanku Syed Sirajuddin (Lokasi) (Facebook)

Diploma in Information Technology (Game Technology)

12. Selayang Community College (Lokasi) (Facebook) (Twitter)

Diploma in Games Art

13. Universiti Pendidikan Sultan Idris (UPSI) (Lokasi) (Facebook) (Twitter)

Diploma in Game Design and Development

14. Universiti Tunku Abdul Rahman (UTAR) (Lokasi) (Facebook) (Twitter)

Bachelor of Arts (Hons) Game Design
Bachelor of Science (Hons) Game Development

Dengan adanya kursus-kursus dalam bidang pembangunan video game ini, inilah peluang anda untuk menceburi industri ini dan mengejar minat dan cita-cita pada masa yang sama!
Buktikan kepada keluarga dan rakan-rakan bahawa industri ini juga mempunyai masa depan yang cukup cerah – sama seperti mana-mana bidang yang diceburi di luar sana. Jom gaming jom!


The Legend of Zelda: Tears of the Kingdom cipta rekod jualan baharu dalam siri ini


Ghost of Tsushima Director’s Cut Dan Expansion Iki Island Diumumkan, Bakal Tiba Ogos Ini Untuk PS5, PS4

Setelah tertiris mengenai Ghost of Tsushima Director’s Cut dan DLC Iki Island, Sony dan Sucker Punch akhirnya telah mengumumkannya secara rasmi.
Ghost of Tsushima Director’s Cut bakal dilancarkan untuk PS5 dan PS4 pada 20 Ogos ini, yang mana kandungan tambahan utamanya adalah DLC baharu di Pulau Iki.

Story Di Pulau Iki
Pulau Iki terletak di tengah-tengah Selat Tsushima, lebih kecil dan berada di tenggara dari Pulau Tsushima — merupakan salah satu pulau yang dijarah oleh tentera Monggol pada akhir kurun ke-13. Masih protagonis yang sama, Jin Sakai akan cuba menyiasat terhadap ura-ura kehadiran Monggol di pulau tersebut. Namun, beliau terperangkap dalam beberapa kejadian, memberi kesan secara peribadi yang berkait dengan peristiwa trauma pada masa lalu.
Sucker Punch berjanji untuk berkongsi lebih lanjut tentang expansion ini dalam masa terdekat. Mereka telah memastikan yang selain kisah penceritaan dan karakter-karakter baharu, expansion ini akan turut menyajikan kandungan baharu lain termasuk persekitaraan baharu untuk diterokai, armor baharu untuk Jin dan kudanya, mini game, Technique, jenis musuh baharu dan banyak lagi.
Tentunya, expansion Iki Island ini akan menampilkan Trophy baharu di kedua-dua platform PS5 dan PS4.
Ciri Eksklusif Untuk PS5

Edisi Director’s Cut akan dilancarkan di kedua-dua generasi PlayStation, namun PS5 akan membawakan beberapa fungsi eksklusif.
Antaranya adalah kehadiran haptic feedback dan adaptive triggers (DualSense), audio 3D, mempercepat waktu loading, opsyen resolusi 4K, serta menyasarkan framerate 60FPS untuk semua mode — Ghost of Tsushima, Legends (co-op), Iki Island — untuk PS5.
Selain itu, selepas menerima kritikan terhadap pergerakan bibir (lip sync) yang tidak tepat semasa bercakap bahasa Jepun, mereka telah menambahbaiknya untuk PS5. Mengapa hanya PS5 adalah disebabkan keupayaan PS5 untuk render babak sinematik dalam masa nyata (real time).
Progress Dibawa
Jangan risau kepada mereka yang sudah bermain Ghost of Tsushima sebelum ini. Semua progress yang pernah dicapai di PS4 akan dibawa ke save progross PS5.
Untuk pemain baharu, kandungan Iki Island hanya akan boleh dimain selepas pemain melepasi Act 2 dalam story utama.
Pemain Sedia Ada
Sucker Punch tidak melupakan pemain sedia ada. Game asal Ghost of Tsushima akan turut mendapat kemaskini baharu, membawakan beberapa penambahbaikan seperti susunan butang controller baharu, opsyen untuk menghidupkan lock-on sasaran semasa kombat serta menyembunyikan bekas anak panah (quiver) semasa gameplay.
Malah mode co-op Legends juga akan mendapat kandungan-kandungan baharu, dan mereka akan berkongsikannya dalam minggu-minggu mendatang.
Harga

Buat masa ini PlayStation Asia masih belum mengumumkan harga pasaran Malaysia untuk Ghost of Tsushima Director’s Cut. Namun, untuk pasaran Amerika Syarikat, ia berharga USD70 untuk PS5 dan USD60 untuk PS4.
Bagi yang sudah memiliki game asal Ghost of Tsushima di PS4, pemain boleh naik taraf dengan beberapa harga berbeza, ianya seperti berikut (yang sebenarnya sedikit mengelirukan):
Game asal Ghost of Tsushima (PS4) -> Director’s Cut (PS4) = USD20Director’s Cut (PS4) -> Director’s Cut (PS5) = USD10Game asal Ghost of Tsushima (PS4) -> Director’s Cut (PS5) = USD30
Teruskan bersama JomGaming kerana kami akan melaporkan harga-harga ini untuk pasaran Malaysia apabila PlayStation Asia mengumumkannya kelak.


Overwatch: Competitive Mode Tetap Akan Dilancarkan Pada Jun Ini

[KEMASKINI]
Akaun Twitter rasmi Overwatch telah mengesahkan bahawa Competitive Mode tetap akan dilancarkan pada bulan Jun ini. Tweet yang dikeluarkan sebelum ini yang mengatakan ia akan dilancarkan pada bulan Julai adalah hasil kesilapan akaun Twitter tersebut.
Mereka telah memohon maaf atas kesilapan itu.

Sorry about this! Competitive Play will be coming later in *JUNE*, not July. Apologies again for the error. 😖
— Overwatch (@PlayOverwatch) June 1, 2016
[BERITA ASAL]
Impian untuk memainkan mode ini pada bulan Jun nampaknya tidak kesampaian.

Competitive Mode untuk Overwatch awalnya dijadualkan dilancarkan mulai hari perlancaran tetapi selepas mendapat input dan komen daripada peminat melalui beta – mode ini telah dilewatkan. Kemudian, pengarah game ini, Jeff Kaplan mengatakan bahawa mode ini akan dikeluarkan pada patch bulan Jun ini.
Para peminat telah meneruskan pertanyaan bilakah sebenarnya Competitive Mode ini akan dilancarkan di laman Twitter rasmi Overwatch. Akaun rasmi tersebut akhirnya membalas beberapa tweet tersebut yang menyatakan bahawa mode tersebut akan dikeluarkan pada pertengahan atau akhir bulan Julai ini.
Semasa artikel ini ditulis, pihak Overwatch telah memadamkan tweet tersebut. Namun, laman VG247 berjaya mencatat beberapa tweet balas yang telah dipadamkan itu. Berikut adalah jawapannya:
@adrianmaturell We’ll be introducing our Competitive Play (hopefully) later in July. Stay tuned!
— Overwatch (@PlayOverwatch) May 27, 2016
@jurizar3 We’re aiming for mid-to-late July.
— Overwatch (@PlayOverwatch) May 27, 2016

Jadi, anda kini mempunyai masa yang lebih untuk benar-benar bersedia sebelum menempuh Competitive Mode yang pastinya akan menguji kemampuan anda yang sebenar!
Untuk makluman, review Boleh Beli or Boleh Blah!? untuk Overwatch dari JomGaming akan dikeluarkan tidak lama lagi. Teruskan bersama kami untuk pandangan kami mengenai game ini!
JomBaca: Overwatch: Hero-Hero Tersembunyi Di Sebalik Salju Blizzard!


Beta Bagi Mass Effect: Andromeda Bakal Tiba Bulan Ini

Berita baik untuk peminat-peminat siri Mass Effect.

Apabila disoal dilaman Twitter, Ian Frazier selaku lead designer telah menyatakan kebarangkalian besar beta bagi mode multiplayer Mass Effect: Andromeda akan diterbitkan pada hujung bulan Januari.
Nantikan kemaskini daripada kami apabila tarikh tepat bagi beta ini diumumkan.

Odds are good.
— Ian S. Frazier (@tibermoon) January 9, 2017
Beberapa screenshot dan video telah diterbitkan oleh BioWare untuk tontonan peminat-peminat. Ianya juga merupakan salah sebuah keluaran EA yang tidak akan mempunyai sistem bayaran season pass.
Berikut adalah gameplay trailer yang telah dikongsi bersama di CES 2017.

Mass Effect: Andromeda akan diterbitkan pada 21 Mac untuk PC, PlayStation 4 dan Xbox One.


Xbox Scarlett Dan PlayStation 5 Mungkin Setanding Atau Lebih Hebat Daripada PC!

Maka makin kaburlah garis pemisah antara konsol dan komputer!
Sudah banyak khabar angin mula berlegar-legar mengenai konsol generasi seterusnya dari Microsoft iaitu Xbox Scarlett (nama kod) dan Sony iaitu PlayStation 5 yang mengatakan keupayaan mereka akan menjadi lebih baik berbanding PC.

PlayStation 4 dan Xbox One sekarang menggunakan System-on-a-chip (SoC) x86-based APU yang menggabungkan CPU dan GPU dalam satu pakej silicone sebagai core utama mereka. Tapi khabar angin pada masa kini mengatakan bahawa core utama untuk konsol generasi seterusnya mungkin bukan APU – mereka akan memisahkan CPU dari GPU!

2G16002CE8JA2_32/10/10_13E9 Decode (Update)2 = ES11600 = Sony Custom SoC (PS5?)2C = TDPE = Package8 = 8CJ = Cache Size A2 = A2 Stepping (?)32 = 3.2Ghz (Boost)10 = 1.0Ghz (Base)10 = iGPU Clock? (1Ghz?)13E9 = PCI-ID : Navi 10LITE (GFX1000/1001).https://t.co/NaLjNqNsvB
— 遠坂小町@Komachi (@KOMACHI_ENSAKA) January 18, 2019
Di PlayStation 5, sebuah kod produk 2G16002CE8JA2_32/10/10_13E9 untuk AMD silicone baru yang kononnya leak, menggambarkan komponen CPU AMD Zen dengan 8 core, 3.2GHz boost clock dan PCI-ID yang menunjukkan GPU Navi 10Lite. Sebagai perbandingan, PS4 Pro menggunakan Jaguar core dengan kuasa pemprosesan 2.13GHz, dan CPU AMD Zen ini pula pada 3.2GHz!
Maklumat spesifikasi Xbox Scarlett yang telah dibocorkan.
Di bahagian Xbox Scarlett pula, gambar yang tertiris di atas menunjukkan spesifikasi yang dicadangkan dari mesin pembangun Xbox Scarlett adalah menggunakan CPU 8 core dengan kelajuan 3.3GHz (1.75GHz/2.3GHz), 22GB RAM dan menggunakan GPU berkuasa yang dikenali dengan nama kod sebagai GPU Arcturus12! GPU Arcturus12 ini menggunakan 64 ‘Arcturus Engines’ dengan jumlah sebanyak 4,096 core GPU dengan 7nm node dari GPU Vega 2.0 dari Radeon VII (yang mana mempunyai 4,096 teras di dalamnya walaupun yang boleh diakses hanya 3,840).

JomBaca: 4 Perkara Yang Korang Kena Tahu Tentang Konsol Generasi Seterusnya Dari Xbox

Sony dan Microsoft perlu menggunakan apa sahaja cara untuk menjimatkan wang dalam kos pengeluaran bagi mengelakkan konsol mereka menjadi mahal. Memisahkan GPU dan CPU dilihat lebih masuk akal.
Walaupun terpisah, teras GPU dan CPU masih akan berkongsi memori, jadi mereka tidak perlu dipisahkan secara menyeluruh dari DDR atau GDDR memori mereka. Sony dan Microsoft mungkin akan menggunakan GDDR5/6 22GB untuk konsol akan datang. Jadi ada potensi untuk mengasingkan grafik 7nm dan core processor, dan berkongsi memori melalui hubungan Infinity Fabric daripada berada di dalam cip yang sama.

Sudah semestinya maklumat-maklumat bocor di atas tidak boleh dipercayai 100%. Buat masa sekarang, tidak ada pengesahan tentang bagaimana AMD sedang membangunkan silicone untuk konsol generasi seterusnya. Kita hanya bergantung kepada spekulasi dari sebarang sumber yang tertiris.
Tapi satu yang pasti, jika Sony & Microsoft mahu menawarkan pengalaman gaming 4K pada 60Hz atau lebih tinggi, mereka akan memerlukan CPU dan GPU yang berkuasa. Mereka perlu memandang ke senibina dan teknologi PC untuk mendapatkan inspirasi.
JomBaca: PlayStation 5 Kononnya Akan Boleh Dimainkan Pada 8K & 120FPS!


Epic Games Store Kembalikan Sebahagian Wang Untuk Game Yang Dibeli Sebelum Adanya Jualan Murah

Kita pastinya pernah mengalami situasi seumpama ini: baru sahaja beli sebuah game, kemudian tidak lama selepas itu, game itu diletakkan diskaun dalam satu promosi jualan murah. Kita pun takut untuk membeli game lagi kerana gusar kalau setiap kali beli, ada saja jualan murah yang ditawarkan setelah itu.
Dilema ini mungkin tidak akan kita alami lagi apabila membeli game di Epic Games Store kerana platform gaming itu akan mengembalikan sebahagian wang yang pemain gunakan untuk membeli sesebuah game beberapa ketika sebelum game itu mendapat diskaun.
Dalam satu tweet, Joshua Boggs, pengasas Studio MayDay, berkongsikan satu emel yang beliau terima. Emel tersebut datang dari Epic Games Store yang memaklumkan bahawa beliau telah menerima kembali wang yang sepatutnya beliau jimat sekiranya membeli game itu semasa promosi jualan murah yang sedang berlangsung.

Whoa whoa what?! I’ve clearly been around for too long because I find this refund for a discount I missed on the @EpicGames store absolutely mind blowingly generous. This is incredible? pic.twitter.com/eHfcus5E0K
— Joshua Boggs (@jboggsie) May 15, 2020
Boggs tidak mendedahkan apakah game atau berapa jumlah wang yang dikembalikan, tapi dari segi logiknya begini: Sekiranya korang telah membeli game itu pada harga RM100, dan diskaun selepas itu telah menawarkannya pada harga RM60, maka RM40 akan dikembalikan kepada korang.
Walau bagaimanapun, ada satu persoalan yang timbul dan masih belum terjawab, berapakah tempoh waktu yang terpakai dalam prosedur ini? Maksudnya, sebagai contoh, sekiranya jualan murah itu bermula pada hari ini, bilakah tarikh pembelian game itu sebelum jualan murah yang terpakai untuk polisi ini? Apakah seminggu ke belakang? Atau sebulan ke belakang? Atau bila?
Mungkin Epic Games Store akan berkongsikan lebih lanjut tentang polisi terbaharu mereka ini dalam masa terdekat.


CD Projekt RED Memuji Horizon Zero Dawn, Sony Pula Memuji The Legend of Zelda: Breath of the Wild

Sesi puji-memuji pula.

We're loving #HorizonZeroDawn, congratz to the @Guerrilla team and a high five from Geralt! pic.twitter.com/cujMKBufnJ
— CD PROJEKT RED (@CDPROJEKTRED) March 2, 2017
Nampaknya developer-developer dari studio CD Projekt RED juga sedang menikmati keluaran terbaru terbitan Sony iaitu Horizon Zero Dawn! Mereka juga telah mengucapkan tahniah kepada Guerrilla Games atas keluaran kali ini disertakan dengan high five dari Geralt!
Pada masa yang sama, PlayStation UK turut memuji Nintendo UK atas keluaran The Legend of Zelda: Breath of the Wild yang sememangnya mendapat kritikal yang lebih mantap berbanding Horizon Zero Dawn.

WOW! Congratulations to @NintendoUK. Whatever adventure you go on this weekend, what an amazing time for gaming! pic.twitter.com/QXbZSc1jsA
— PlayStation UK (@PlayStationUK) March 2, 2017


Penggambaran The Last of Us HBO Dijadual Berjalan Hampir Setahun Bermula Julai Ini

Siri televisyen adaptasi dari video game Naughty Dog, The Last of Us terbitan HBO akan memulakan penggambaran pada Julai ini.
Menurut Persatuan Pengarah Kanada, penggambaran akan berjalan di Calgary, Kanada bermula 5 Julai 2021 hingga 8 Jun 2022, lapor CBC. Satu jangka waktu yang agak panjang untuk satu musim siri tv.
Baru-baru ini, penulis-bersama Neil Druckmann mendedahkan yang mereka akan mengangkat dialog terus dari game pertama, tapi beberapa episod dalam musim pertamanya kelak akan ‘menyimpang jauh’ daripada peristiwa-peristiwa yang pernah kita mainkan dalam game.
Dua bintang Game of Thrones, Pedro Pascal dan Bella Ramsey akan kembali bersatu sekali dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Kerusi pengarah untuk episod pertama telah diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri TV Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann. Ia merupakan siri TV hasil kerjasama HBO dengan Sony Pictures.


Assassin’s Creed IV: Black Flag akan ada sekuel di Nusantara… dalam bentuk komik!


Moving Out, Dari Penerbit Overcooked, Game Tentang Angkat Perabot Untuk Pindah Rumah

Siapa yang pernah bermain siri game Overcooked, pastinya sudah mengetahui bagaimana seronok dan lucunya bermain game yang seperti ini.
JomBaca: Overcooked 2: Boleh Beli or Boleh Blah!?
Terbaru, penerbit Overcooked, Team17 telah mengumumkan kerjasama bersama pembangun SMG Studio untuk menerbitkan game terbaru, yang digelar Moving Out.

We’ve partnered with @SMGstudio and DevM Games to bring @MovingOutGame to #NintendoSwitch, #PS4, #Xbox One and PC in 2020!
Learn more: https://t.co/ZHHO0xx7ZJ pic.twitter.com/vTSLnzqt8e
— Team17 (@Team17Ltd) August 29, 2019
Dari trailer yang telah dikeluarkan, semestinya game ini bakal membawakan aura seperti Overcooked. Namun, jika Overcooked menyajikan kehuru-haraan di dapur untuk menyediakan makanan dengan pantas, Moving Out pula membawakan pengalaman berpindah rumah dengan mengangkat perabot keluar dari rumah.

Game co-op ini memerlukan para pemain bekerjasama untuk mengangkat barangan-barangan rumah seperti sofa, dapur masak, katil, komputer, dan banyak lagi ke satu lokasi yang perlu melalui jalan berliku seperti jalan raya, kandang-kandang haiwan, kolam renang dan lain-lain. Antara halangan yang diperlu dihadapi ialah dikejar hantu, piano bergerak, kereta lalu-lalang, rumah yang sempit dan bermacam lagi.
Di bawah ialah beberapa screenshot yang didedahkan di laman web rasmi Moving Out:

Game ini dijadualkan dilancarkan pada tahun 2020 untuk PC (Steam), PS4, Xbox One dan Switch.


Orisa, Si Tank Berkaki Empat – Kini Sudah Boleh Didapati Untuk Overwatch!

Tetapi tidak untuk Competitive Play buat sementara waktu.

Sebelum ini hanya untuk sesi PTR, Orisa si robot omnic ciptaan Efi Oladele kini sudah boleh didapati untuk semua pemain Overwatch. Pada awal pelancaran ini, Blizzard telah memilih untuk membenarkan Orisa digunakan untuk kesemua mode kecuali Competitive Play.
Keputusan ini telah dibuat untuk membenarkan pemain-pemain mengenali dan memahami tektik serta teknik mengenai Orisa.

Video ini pula menerangkan tentang senjata dan kebolehan Orisa sebagai hero Overwatch.
Fusion Driver: Senjata projectile automatik. Buat Orisa jadi perlahan apabila menembak. Sangat berkesan pada jarak dekat dan jauh.
Halt: Melancarkan mini graviton surge (seperti ulti Zarya) yang memperlahankan musuh, lalu meletupkannya untuk menarik musuh ke letupan tersebut.
Protective Barrier: Mencampakkan perisai (900HP) – anggap sahaja ianya seperti perisai Reinhardt ataupun Symmetra yang statik.
Fortify: Mengurangkan kesan damage (50%) dan menjadikan Orisa kebal terhadap stun dari McCree, charge Reinhardt ataupun tolakan Lucio/Pharah.
Supercharger (Ultimate): Meletakkan Supercharger yang akan buff damage dari team ke musuh.


Tonton Trailer Terbaru Need For Speed Payback Yang Memaparkan Pengubahsuaian Kereta

Hari ini, Electronic Arts mengeluarkan trailer terbaru Need For Speed Payback yang memaparkan salah satu ciri-cirinya yang paling terkenal: pengubahsuaian.

Menyelesaikan misi akan membenarkan korang memenangi bahagian-bahagian kereta. Lebih tinggi kedudukan korang, lebih banyak akan korang dapat.
Korang boleh melawat kedai tuner untuk mengubahsuai kereta korang mengikut citarasa korang, dari warna kereta sehinggalah ke prestasinya. Menurut trailer itu, apabila ia bercerita tentang pengubahsuaian, “semuanya boleh dicapai dengan masa dan kemahiran.”
“Semuanya” mungkin bunyinya agak keterlaluan kerana tiada elemen prosedur dalam ciri tersebut tapi semestinya ia nampak akan hadir dengan penuh mendalam dan luas.

Korang juga akan lihat pemain boleh mencari relik-relik yang ditinggalkan dalam dunia game itu dan mereka kemudiannya boleh mencari bahagian-bahagian kereta yang betul untuk menaik taraf kereta buruk mereka menjadi kereta berkelajuan tinggi.
Kepada sesiapa yang membeli Deluxe Edition untuk Need For Speed Payback akan boleh bermain pada 7 November sementara tarikh keluaran rasmi untuk semua pemain adalah pada 10 November 2017. Game ini akan hadir ke Xbox One, PS4 dan PC.
JomBaca: Saksikan Gameplay Trailer Pertama Need for Speed Payback – Kejar-Mengejar Penuh Aksi, Lebih Dramatik!


Wang Hadiah Kemenangan The International 7 Pecahkan Rekod Tahun Lepas – Kini Hampir USD 21 Juta!

DotA 2 telah mencipta sejarah esports sebagai game yang menawarkan wang hadiah paling meletop! The International pecahkan rekod sekali lagi!

Semasa artikel ini ditulis, jumlah wang hadiah kemenangan The International 7 yang dipantau oleh Dota2PrizePoolTracker telah mencapai USD20,792,838, mengalahkan rekod wang hadiah kemenangan tertinggi oleh TI6 dengan kutipan sebanyak USD20,770,460!

Dan paling menarik, masih berbaki 32 hari lagi sebelum tempoh crowdfunding ini berakhir.
Crowdfunding? Apa tu?
Setiap tahun, Valve selaku developer DotA 2 akan menganjurkan The International, pertandingan DotA 2 terbesar di dunia. Dan setiap tahun juga, Valve akan menyumbangkan USD1,600,000 untuk memulakan kutipan wang hadiah kemenangan dan selebihnya akan ditambah oleh Valve menerusi crowdfunding.
Dengan setiap pembelian Battle Pass oleh peminat dan pemain DotA 2, mereka akan mendapat akses kepada content pra-pertandingan dan item in-game yang random. Valve pula akan menyalurkan 25% daripada hasil jualan tersebut kepada tabung wang hadiah kemenangan The International bagi tahun tersebut!
Dengan tawaran in-game item yang unik dan random, Valve bijak menarik pembeli untuk terus dan terus membeli Battle Pass. Lagi ramai yang membeli, lagi tinggi peluang mendapat in-game item idaman, lagi banyak wang disalurkan ke tabung wang hadiah kemenangan The International. Licik sungguh taktik perniagaan Valve.
Sejarah Wang Hadiah Kemenangan Terbesar Sepanjang Zaman
Saban tahun sejak The International yang pertama, wang hadiah kemenangan bagi acara DotA 2 terbesar ini semakin meningkat. Wang kemenangan TI7 nampaknya meneruskan trend ini, dan ianya akan terus naik sepanjang baki 32 hari lagi.

The International 2017 now has the LARGEST Prize Pool in the history of esports. OH YEAHHHH!! #TI7 pic.twitter.com/2e1Ndc8QRS
— Wykrhm Reddy (@wykrhm) July 12, 2017
Menurut laman web esportsearnings pula, 9 daripada 10 tournament esports dengan wang hadiah kemenangan tertinggi sepanjang zaman adalah bagi game DotA2!

Carta ini membuktikan betapa popularnya DotA 2 sebagai pertandingan esports popular pilihan ramai.
Kutipan wang hadiah kemenangan TI7 sebanyak ini juga membuktikan sokongan komuniti DotA 2 terhadap arena kompetitif game ini selain menjadi insentif buat pasukan profesional untuk berprestasi cemerlang di The International 7 nanti.
Apa pendapat korang tentang prize pool kali ini? Boleh naik lagi tinggi? Penulis rasa ia akan mencecah sebanyak $25,000,000? Kita tunggu 32 hari lagi nanti.


Statistik: Battlefield 4 Mempunyai 50% Pemain Aktif Lebih Ramai Berbanding Battlefront

Nampaknya game galaxy far far away tidak menunjukkan statistik yang memberansangkan.

Star Wars: Battlefront mula berada di pasaran kira-kira dua tahun selepas Battlefield 4 dikeluarkan. Namun, situasi ini bukan bukti bahawa game yang keluar terkemudian akan mempunyai jumlah pemain aktif yang lebih ramai.
Menurut BF4Central, yang mengambil data statistik dari server-server EA, Battlefield 4 memiliki jumlah pemain aktif 50% lebih ramai daripada Star Wars: Battlefront. Dan lebih menarik (namun tidak mengejutkan), Battlefield 4 mempunyai jumlah pemain aktif 400% lebih ramai daripada Battlefield Hardline – iaitu kira-kira lebih 5 kali ganda!
Star Wars: Battlefront baru sahaja dipasarkan kira-kira 6 bulan lalu dan masih disokong secara aktif dengan DLC-DLC akan datang. Ia juga merupakan antara game keluaran EA yang sangat laku, yakni berjaya menjual 13 juta unit setakat ini. Memiliki jumlah pemain aktif yang kurang mungkin adalah petunjuk jelas bahawa game ini tidak menjadi kegemaran para gamers dan telah mengabaikannya selepas mencubanya.
JomBaca: Acara EA Play Leaked? Star Wars Battlefront Akan Ada Story Campaign?
Situasi lebih teruk buat game yang dilancarkan 18 bulan selepas Battlefield 4, iaitu Battlefield Hardline. Game ini untuk mencecah 25,000 pemain aktif pun adalah sangat sukar.
Pihak BF4Central telah membuat satu graf ringkas mengenai statistik ini:

DICE telah mengumumkan bahawa Battlefield World Premiere, satu livestream akan berlangsung pada 7 Mei 2016, 4 pagi waktu Malaysia. Dijangka, selepas banyak khabar angin dan maklumat tertiris, mereka akan mengumumkan siri Battlefield seterusnya pada acara ini.
JomBaca: Battlefield World Premiere: WW2 Atau Futuristik – Jom Kita Sembang Sama-Sama!


Konami Secara Rasminya Umumkan Kerjasama Bersama Diego Maradona Dalam Siri PES Sehingga 2020 [KEMASKINI]

[KEMASKINI]:
Konami akhirnya secara rasmi mengumumkan kerjasama mereka bersama Diego Maradona dalam siri game bola sepak mereka, Pro Evolution Soccer sehingga tahun 2020. Sebelum ini, kerjasama itu hanya dilaporkan oleh sebuah laman web dari Argentina, seperti yang telah kami laporkan di bawah.
Buat masa ini, Konami tidak mendedahkan apakah bentuk kerjasama yang dijalinkan bersama itu.
[LAPORAN ASAL]:
Kata orang tua-tua, mula-mula gaduh, lama-lama jodoh. Itulah yang mungkin kita boleh simpulkan daripada pengakhiran kepada konflik yang timbul antara Diego Maradona dan Konami.

Bulan Mac lalu, legenda bola sepak dunia, Diego Maradona mahu mengambil tindakan undang-undang kepada Konami, yang dikatakan telah menggunakan persamaannya dalam PES 2017 tanpa kebenaran. Kemudian, Konami telah memberikan respon dengan menyatakan bahawa mereka tidak melanggar apa-apa syarat yang tertakluk dalam kontrak.
Terbaru, nampaknya isu yang timbul sebelum ini telah menjadi ikatan yang kukuh sesama mereka. Menurut laporan El Eco, diterjemah oleh Kotaku, Diego Maradona kini telah menandatangi perjanjian bersama Konami untuk menjadi duta kepada siri Pro Evolution Soccer (PES).
Syarikat pengeluar game terkemuka dari Jepun itu dikatakan telah bersetuju membayar Maradona dengan jumlah wang yang tidak didedahkan. Bayaran itu bukan sahaja kerana penampilannya dalam siri game itu, malah juga sebagai individu yang bakal mempromosikan francais itu bermula sekarang sehingga tahun 2020.

Tindakan Konami boleh dikatakan sebagai satu tindakan yang agak mengejut. Presiden Konami Digital, Takayuki Kubo sendiri telah terbang ke Argentina untuk bertemu dengan Maradona secara peribadi bagi menyelesaikan perkara ini di luar mahkamah. Maradona juga dikatakan akan menyumbangkan sebahagian daripada wang yang diterimanya itu kepada fasiliti bola sepak akar umbi di Argentina.


Rainbow Six Siege: Saksikan Trailer Rasmi Operation Velvet Shell, Mira Dan Jackal Mula Beraksi

Inilah DLC terbaru untuk Rainbow Six Siege – Operation Velvet Shell!

Beberapa minggu lalu, Ubisoft telah mula mengeluarkan teaser trailer untuk map terbaru, serta dua Operator terbaru, Mira dan Jackal. Melalui teaser tersebut, kami mula berspekulasi apakah special ability yang bakal dimiliki oleh mereka ini.
Terbaru, Ubisoft telah mengeluarkan video trailer rasmi bagi DLC terbaru mereka ini. Menampilkan juga ulasan dan penerangan daripada host Ubiblog, Chris Watters, video ini mempamerkan map Coastline, dan memperkenalkan dengan lebih lanjut kedua-dua Operator tersebut.

Mira, Operator defender yang memiliki sebuah perkakasan yang sangat unik, yang mana ia mampu diletakkan di reinforced wall. Apabila diletakkan, ia akan melekatkan sebuah cermin yang berupaya diintai dan menembak pihak lawan yang berada di belah luar. Lebih membuatkan special ability ini menarik adalah pihak lawan hanya dapat melihat cermin yang gelap, dan tidak mampu untuk melihat Operator defender yang berada di belah dalam.
Namun, kekurangannya meletakkan special ability Mira ini di reinforced wall adalah dinding tersebut sudah boleh dipecahkan dengan menggunakan breacher yang biasa, seperti grenade launcher oleh Ash, tidak perlu lagi bantuan Thermite ataupun Hibana.

Untuk Jackal pula, Operator attacker ini akan membuat para defender berfikir sepuluh kali untuk melakukan roaming dan flanking. Jackal mempunyal peranti yang mampu mengesan kesan tapak kaki para defender. Kesan tapak kaki tersebut akan dapat dikesan dengan warna hijau, dan sekiranya pihak lawan berada sangat berdekatan, kesan tapak kaki berwarna merah akan kelihatan.
Lebih membahayakan pihak defender, apabila Jackal mengimbas kesan tapak kaki tersebut, ia akan mendedahkan lokasi pemilik kesan tapak kaki yang telah diimbas itu. Melalui ini, defender tersebut terpaksa menukarkan posisinya jika tidak mahu kehadirannya dikesan oleh pemain attacker.

Melalui video ini juga, mereka telah mengumumkan bahawa Operation Velvet Shell akan dilancarkan pada 7 Februari 2017 di PC, PS4 dan Xbox One.
Seperti biasa, para pemilik Season Pass akan memperoleh dua Operator terbaru ini pada hari pertama DLC ini dilancarkan, manakala ia akan dibuka untuk semua pemain unlock dengan in-game currency seminggu selepas itu.
Map Coastline pula akan boleh dimainkan kesemua pemain pada hari pertama pelancaran.
Anda boleh saksikan trailer tersebut di bawah:


It Takes Two Kini Terjual Lebih 2 Juta Unit Selepas Hampir 3 Bulan Pelancaran

It Takes Two, game action-adventure yang memfokuskan co-op antara dua pemain, kini telah melepasi satu pencapaian yang membanggakan selepas ia pertama kali dilancarkan pada Mac lalu.
Dalam satu tweet, Hazelight Studios telah mendedahkan bahawa It Takes Two kini telah terjual lebih daripada dua juta unit.
Mereka juga meluahkan rasa kagum terhadap kasih sayang yang para pemain semua curahkan kepada game itu dan kegembiraan mereka melihat begitu ramai peminat game co-op di luar sana.

#ItTakesTwo has sold Two Million copies!!We’re simply amazed by the PASSION you wonderful people have shown our game and we couldn’t be happier seeing so many fans of co-op out there ❤— Hazelight Studios (@HazelightGames) June 17, 2021

Pengarah dan pengasas Hazelight, Josef Fares meraikan kejayaan ini dengan mengingatkan orang ramai bahawa apabial dua juta unit berjaya terjual, bermakna sekurang-kurangnya empat juta pemain telah bermain game ini. Bagi yang tidak tahu, It Takes Two merupakan sebuah game co-op yang hanya boleh dimainkan dengan dua pemain, tidak boleh lebih, tidak boleh kurang.

This means that 4 million players have already played #Ittakestwo. Amazing 🙌😍 https://t.co/gZHqBTbmaU— Josef Fares (@josef_fares) June 17, 2021

Sebelum ini, tepat sebulan selepas pelancaran, game ini berjaya mencatat satu juta unit jualan.
Dalam review Boleh Beli or Boleh Blah!?, penulis mengatakan:
“Seandainya korang ingin mencari sebuah game co-op yang sungguh menghiburkan dan penuh aksi mendebarkan, dengan idea-idea menggila yang mampu membuatkan mulut ternganga, ditambah pula dengan mini game sampingan yang melucukan, It Takes Two adalah game BOLEH BELI. Korang dan pasangan/rakan co-op akan dibawa ke satu alam fantasi bermula dari bilik tidur, stor, taman di hadapan rumah, bawah tanah, sehinggalah ke angkasa yang amat menyeronokkan.”
It Takes Two kini boleh dimainkan di PC, PS4, PS5, Xbox One, dan Xbox Series.


Video Ronaldo El Fenomeno Dalam PES 2017 Ini Akan Bawa Anda Mengimbau Aksi Menakjubkan Legenda Ini

Anda tidak akan layak untuk dipanggil sebagai seorang peminat tegar bola sepak sekiranya tidak mengenali Ronaldo de Lima. Rembatan, tandukan, gelecekan, teknikya – apabila disaksikan akan membuat kita seperti sedang melihat sebuah tarian dari Brazil yang cukup menghiburkan.
Jolokan “El Fenomeno” itu pastinya disebabkan kehadirannya dalam arena bola sepak telah menjadi fenomena dunia pada suatu ketika dulu.

Terbaru, seorang Youtuber/video editor yang cukup popular, Weedens telah mencipta satu video montaj yang sangat mengagumkan. Beliau telah mengimbau kembali aksi-aksi Ronaldo semasa legenda ini berada di beberapa kelab, seperti Barcelona, Inter Milan, Real Madrid dan AC Milan.
Jom layan video yang memang terbaik ini:

JomBaca: Ronaldo de Lima Mula Melabur Dalam Sebuah Pasukan eSports Brazil
Jika anda mengikuti video-video keluaran Weedens, pasti anda mengetahui tentang kualiti videonya. Antara video legenda bola sepak dunia lain yang dicipta oleh Weedens dalam PES 2017 adalah Diego Maradona dan Ronaldinho. Anda boleh tontonnya di bawah.


Jualan Game Di Steam Akan Mula Dikenakan Cukai Oleh Kerajaan Malaysia Bermula Januari 2020

Hari ini merupakan hari pembentangan Belanjawan 2019. Sebentar tadi, Menteri Kewangan, Lim Guan Eng baru sahaja mengumumkan sesuatu yang mungkin akan kurang menyenangkan kepada para gamers.

Servis online dari luar negara akan mula dikenakan cukai perkhidmatan oleh kerajaan Malaysia bermula 1 Januari 2020. Antara servis online yang disebutkan beliau ialah Netflix, Spotify, dan gedung jualan game online terbesar dunia, Steam.
Menurut Amanz, penyelia servis online asing tersebut akan diminta untuk mendaftar dengan Jabatan Kastam tidak lama lagi. Buat masa ini, nilai cukai perkhidmatan yang akan dikenakan masih tidak diumumkan, dan marilah kita sama-sama berdoa agar cukai yang dikenakan tidaklah terlalu tinggi.

Buat masa ini juga, hanya Steam satu-satunya gedung jualan game online yang disebutkan akan dikenakan cukai ini. Apakah gedung-gedung lain seperti PlayStation Store dan Xbox Marketplace juga akan tersenarai? Sama-sama kita tunggu.


Saksikan Trailer Pelancaran F1 22 – Mulakan Era Baharu Pada 1 Julai Ini

Game terbaharu daripada Codemasters, F1 22 akan dilancarkan pada 1 Julai 2022 untuk PC, PS5, PS4, Xbox Series dan Xbox One.
Saksikan trailer pelancaran sekarang.


Trailer Terbaru Assassin’s Creed Movie Paparkan Babak Penuh Aksi Pada 500 Tahun Dahulu

Saksikan bagaimana perlakuan yang keras dan brutal perlu dilakukan untuk kembali ke 500 tahun dahulu.

Trailer terbaru Assassin’s Creed Movie telah mengetengahkan pelakon utamanya, Michael Fassbender mendapatkan “peluang kedua” untuk kembali ke era Pasitan Sepanyol (Spanish Inquisition) sebagai nenek moyangnya. Semestinya, ia turut memaparkan aksi yang cukup padat bersama rakan-rakan assassins yang lain dengan pelbagai gerakan-gerakan ikonik dalam siri Assassin’s Creed.
Jom layan:

Assassin’s Creed Movie akan berada di pawagam pada 21 Disember 2016.


Edgar Davids, Pemain Bola Sepak Yang Cukup Dikenali Dari Era 90-an Telah Berjaya Menyaman Riot Games

Atas sebab sebuah watak dari siri League of Legends.

Pada hujung minggu lepas, sebuah mahkamah di Belanda telah memutuskan bahawa Riot Games perlu membayar pampasan kepada pemain bola sepak Edgar Davids setelah mendapati syarikat tersebut telah mengambil rupa beliau untuk disertakan dalam League of Legends. Kini, sebahagian keuntungan Riot Games hasil daripada skin tersebut perlu diberi kepada pemain bola sepak tersebut.
Pada mereka yang tidak begitu tahu mengenai League of Legends, watak yang telah dibawa ke mahkamah adalah Striker Lucian, yang jelas mengambil inspirasi daripada Edgar Davids dengan gabungan gaya rambut dan aksesori cermin matanya.
Namun begitu, terdapat beberapa peminat-peminat siri League of Legends tidak berasa puas hati kerana Edgar Davids pernah mengucapkan terima kasih kepada Riot Games telah mencipta watak yang mirip rupa beliau.

Thank youRT @GY4TSO @riotgames @LeagueOfLegends I think @esdavids noticed the resemblance!
— edgar davids (@esdavids) June 6, 2014
Apa pun, jom layan video antara aksi menarik Edgar Davids semasa beliau di Juventus suatu ketika dahulu.
https://youtu.be/2OABdCpyMWA
Sumber: Het Parool.


Siri God Eater: Datang Untuk Menggegarkan PS4, PS Vita Dan PC

Siri yang mendapat pujian hebat daripada pengkritik industri gaming bakal kembali!
Pihak Sony telah mengesahkan bahawa God Eater Resurrection dan God Eater 2 bakal menggegarkan platform PS4 dan PS Vita. PC juga bakal mendapat akses kepada siri ini kelak.
Pihak jurucakap Sony turut menyatakan bahawa mereka bakal mengumumkan lebih banyak berita kelak yang melibatkan dunia gaming. Kedua-dua siri God Eater ini dijangkakan bakal menemui peminat pada musim panas tahun hadapan.
Menurut Hervé Hoerdt, VP Marketing di Bandai Namco siri ini berjaya terjual sebanyak 3 million sejak berada dipasaran lima tahun lepas.


Stok Barangan Gaming Dijangka Terus Berkurangan Sehingga 2023, Kata CEO Intel

Setahun dua ini, banyak sebenarnya barangan gaming baharu yang dilancarkan. Namun, disebabkan dunia dilanda pandemik global yang cukup memeritkan, kebanyakan gamer tidak dapat menikmati produk-produk terkini ini.
Ramai yang bertanyakan, sampai bila kekurangan stok PlayStation 5, Xbox Series, kad grafik RTX 30 dan banyak lagi barangan gaming lain akan berterusan? CEO Intel, Pat Gelsinger ada ramalannya.
Gelsinger menjangkakan kekurangan stok cip akan mencapai tahap terburuknya dan kemudian akan mula pulih dan terus meningkat pada separuh kedua tahun 2022, manakala isu kekurangan bekalan barangan gaming ini di pasaran akan berterusan sehingga tahun 2023, lapor IGN.
“Dari aspek lain, persekitaran permintaan yang tinggi terus menekan rantaian bekalan,” ujar Gelsinger. “Dalam pada saya menjangkakan kekurangan [cip] akan mula pulih pada separuh kedua tahun, ia akan mengambil setahun atau dua tahun lagi sebelum industri dapat sepenuhnya memenuhi permintaan.”
Apabila pandemik COVID-19 mula menyerang dunia, banyak kilang cip semikonduktor di beberapa negara Asia Timur terpaksa ditutup, menyebabkan produksi barangan gaming, yang banyak menggunakan cip tersebut, terjejas teruk. Ia memerlukan masa yang agak lama untuk pengelurannya dapat mengatasi kembali permintaan yang begitu tinggi, terutamanya terhadap konsol-konsol generasi terkini.


Street Fighter 5: Pengumuman Karakter DLC Pertama dan Kandungan Update Akan Datang!

Capcom baru keluarkan berita mengenai karakter DLC pertama Street Fighter 5 – Alex, serta maklumat mengenai update yang akan datang! Jom terjah!

Alex di dalam Street Fighter III.
Sejak diperkenalkan di dalam Street Fighter III pada tahun 1997, Alex pahlawan grappler ini menjadi karakter permintaan ramai untuk disertakan di dalam roster Street Fighter 5. Nah, fighters lama dan baru – ni dia Alex yang diperbaharui untuk korang dapatkan dipenghujung bulan ini!
Siapa Alex Ni?
Jom tengok lagi banyak screenshot Alex di Facebook page Street Fighter!
Alex kehilangan ibu bapanya sejak kecil, dan dia dibesarkan oleh sahabat bapanya, Tom. Tom jugalah yang banyak mengajarnya ilmu pertarungan. Dalam SFV, Alex kembali sebagai grappler dengan Command Grab jarak dekat dan mampu bertarung dari medium range kerana capaian anggota badannya yang mengelirukan!
Alex juga mempunyai pelbagai special attack yang membolehkan mamat nih menyerang opponent yang konon-konon nak menjauhkan diri darinya. Kalau korang sukakan karakter grappler dengan damage output yang tinggi, mampu bermain di jarak dekat dan sederhana – Alex lah karakter yang patut korang cuba!
Ada Apa Dengan Alex?
Haaa, jangan pandang sebelah mata kat Alex nih! Semua moveset yang ada kat mamat nih boleh buat peminat brute force fighting ketawa kegembiraan! Jom kita tengok!
[su_slider source=”media: 9604,9603″ limit=”10″ link=”lightbox” height=”1600″ title=”no” autoplay=”2000″]
V-Skill: Overhaul
Alex akan memulakan animasi gerakan pemusnahnya. habis aje animasi ini, Alex akan melancarkan serangan hard hit yang akan dikira sebagai counter attack! Kalau serangan ini terlepas atau diblock, Alex akan kehilangan bonus hard hit ini.
[su_slider source=”media: 9605,9606″ limit=”10″ link=”lightbox” height=”1600″ title=”no” autoplay=”2000″]
V-Trigger: Rage Shift
Alex akan menggunakan skill wrestling beliau untuk melancarkan clothesline attack! Serangan ini boleh dicharge – semasa sedang dicharge, ia boleh parry satu serangan! Bila dah penuh charge, Alex akan menyerang dan mampu memecahkan block pihak lawan, membuka mereka kepada serangan yang lain.
[su_slider source=”media: 9607,9608,9609″ limit=”10″ link=”lightbox” height=”1600″ title=”no” autoplay=”2000″]
Critical Art: Heavy Hammer
Alex akan melakukan serangan yang akan memusingkan pihak lawan, lalu beliau akan grab, mengangkat dan menghempas mereka – kepala dahulu! Pehh, memang ganas!
Alex akan boleh dibeli dengan update yang akan dilancarkan kemudian pada bulan ini. Ingat, korang boleh mendapatkan Alex secara PERCUMA – dengan hanya bermain kesemua Character Story Mode untuk mendapatkan Fight Money!

Update ini juga nanti akan membawa pelbagai mode dan kandungan baharu beserta penambahbaikan kepada bugs, glitches dan juga character balancing! Jom kita tengok apa Capcom dah tambah!
Challenge Mode

-Demonstrations:
Pelajari ilmu Street Fighter 5 melalui kandungan demonstration dan tutorial berikut:
– Character Tutorials: 16 tutorial yang merangkumi kesemua karakter.
– Beginner Tutorials: 12 tutorial yang merangkumi pergerakan, serangan normal, serangan special, V-system, throws, counter hits, chip/recoverable damage dll.
– Intermediate Tutorials: 11 tutorial yang merangkumi projectiles, invincibility frames, armor dan armor break, recovery, cross-up attacks, anti-air options, dll.
– Advanced Tutorials: 4 tutorial yang merangkumi back dashing, frame advantage/disadvantage, combo potential, button priority, dll.

-Trials:
Bagi yang merindui feature ini di dalam SF4, ianya kini kembali! Pelajari kombo setiap daripada 16 karakter – dari basic ke pro combos – untuk dapatkan extra Fight Money.

In-Game Shop
– Perbelanjaan Fight Money:
Berbelanjalah menggunakan Fight Money yang korang susah-payah dah kumpul untuk membeli kandungan game extra seperti karakter DLC dan pakaian kostum Story Mode.
Opsyen Online Rematch:
– Korang tak puas hati asyik kalah online? Apakata ajak aje mamat/minah tuh masuk Ranked Match 2/3 set untuk rematch dan buktikan siapa sebenarnya jagoan!

Penambahbaikan Battle Lounge:
– Ajak 8 orang kawan korang masuk lobby, lengkap dengan spectator mode.
Di samping kepelbagaian content dalam update ini, beberapa bug yang telah dikenalpasti juga akan diperbaiki:
Bug: Kadang-kadang EXP tidak dianugerahkan dari casual matches.
Bug: Ada ketika, selepas korang restart game selepas unlock warna, warna itu akan hilang.
Beberapa tweak juga telah dilakukan bagi character balancing!

Vega:
Kalau korang aktifkan V-Trigger Bloody Kiss (anti-air) dalam situasi tertentu, Vega tidak akan terus naik melepasi skrin.

M. Bison:
Jika M. Bison diganggu oleh V-Trigger atau Critical Art pihak lawan semasa invisible frames Double Knee Press semasa V-Trigger mode, M. Bison takkan lagi kekal halimunan sehingga move berikutnya.

Rashid:
Rashid tidak lagi akan terapung lebih lama di udara jika korang aktifkan V-Triggernya selepas beliau memijak tanah selepas Eagle Spike yang tersasar.

Chun-Li:
Chun-Li kini tidak boleh melakukan option-select yang melibatkan standing.HP ke Houyokusen.
Vertical dan Back Jump Frames:
Kesemua karakter kecuali  Birdie dan Zangief: Vertical jump dan back jump frames telah ditambah 3f->4f.
Birdie: Vertical jump dan back jump frames telah ditambah dari 4f->5f.
Zangief: Tiada perubahan kepada jump frames.
Perubahan ini mengurangkan keberkesanan throw tech option selects yang melibatkan jumping (juga dikenali sebagai ‘jump grab’ option select)
Perubahan Kepada Throw Escape:
Kalau korang tekan butang semasa selamasa normal throw tech, korang tak boleh escape throw selama 2 frame! Ini mengelakkan penggunaan light attacks dalam option select dengan throw escape.

Kesemua kandungan dan penambahbaikan ini dijangkan akan direlease bila-bila masa pada bulan ini! Pelbagai kandungan lain juga telah dirancang termasuk Cinematic Story Mode dan penambahbaikan kepada game ini.
Amacam? Best tak khabaran update nih? Pepehalpon, sama-sama lah kita tunggu update nih drop nanti!


Netflix Umumkan Siri Prekuel The Witcher – 1,200 Tahun Sebelum Geralt of Rivia

Belum lagi musim kedua The Witcher mulakan penggambaran, Netflix sudah mengumumkan satu lagi siri dalam dunia The Witcher.
Diberi judul The Witcher: Blood Origin, siri ini adalah prekuel, atau lebih tepat lagi, 1,200 tahun sebelum kejadian musim pertama The Witcher. Siri spin-off yang akan membawakan enam bahagian (episod) ini akan diterajui oleh Declan de Barra dan Lauren Schmidt Hissrich.
Tidak banyak dikongsikan pada ketika ini, selain hanya mendedahkan yang ia akan menceritakan tentang Witcher pertama yang muncul dalam dunia.

1200 years before Geralt of Rivia, the worlds of monsters, men and elves merged into one, and the first Witcher came to be. Announcing The Witcher: Blood Origin, a 6 part live-action The Witcher spin-off series from Declan de Barra and Lauren Schmidt Hissrich.— NX (@NXOnNetflix) July 27, 2020

Jangan terkeliru pula dengan prekuel anime The Witcher yang telah diumumkan oleh Netflix sebelum ini. The Witcher: Nightmare of the Wolf (anime) menceritakan Vesemir, mentor kepada Geralt of Rivia, manakala The Witcher: Blood Origin (live-action) pula mengambil latar masa 1,200 tahun sebelum itu.
Mampukah sebuah siri live-action The Witcher tanpa kehadiran Geralt of Rivia menambah hati para penonton? Sama-sama kita nantikan.